
TISKARA NARODNE PROSVJETE U ZAGREBU 


I. 


RED JE SVAGDJE POTREBAN 


Zanimivo je u Ksenofontu raspravljanje Izomaha 
sa ženom i Sokratom, gdje Izomah ovako govori ženi: 
A nije ti, ženo, ništa za ljude korisno i lijepo kao red. 
Jer i kolo je sastavljeno od ljudi, ali ako svaki pjevač 
radi nešto za se, tu se čini kao neka graja i nije ugodno 
gledati. A kad skladno plešu i pjevaju, odmah ih je vrijed- 
no i gledati i slušati. Tako je i s vojskom i s trijerama 
Xlađama) itd. (Ksenofont: Razg. 1zom.) 


Red je suština i socijalnog pitanja, red je svrha 
i zaključak svih društvenih reforma. U tome se svi 
slažu. Nema normalna čovjeka, a kamo li socijologa, 
koji bi mislio te je moguće da ljudi žive u društvu bez 
stalnoga reda. Samo se pita, kakav je red dobar i po- 
treban. I u tome se ljudi ne slažu. Zato odmah pripo- 
minjem, da je tu dobro razlikovati dvije stvari. U redu 
ili u pojmu reda ima nešto nepromjenljivo i nešto pro- 
smjenljivo. U onom što je promjenljivo, ljudi se i ne 
moraju baš slagati. Tu imaju riječ ukus, želja i volja 
pojedinih ljudi i skupina. Tu su otvorena vrata slobod- 
noj raspravi i odabiranju boljega. 

Međutim ima ljudi, koji bi rado mijenjali i ono, 
što je nepromjenljivo, a to ne smije da bude. Nepro- 
mjenljivo je ono, što ljudi nisu ni napravili, pa to ne 
mogu ni prepraviti, nego je to napravio neki viši od 
svih nas. Za primjer uzmimo carstvo glasova. Ljudi 
mogu mijenjati durove, ali ne mogu mijenjati zakone 


. harmonije (blagoglasja). Tu je netko prije nas napra- 
vio red, koji mi bez štete za muzičko umjeće ne mo- 
žemo dirati. Sva naša znanost i vještina u tom pogledu 


kreće se oko toga, da taj zatečeni viši i, kako većina go- 
vori, prirodni, a za pravo božanski red otkrijemo. i pri- 

mijenimo na našu tešku i laganu glazbu, marševe, ko-- 
rale i t. d. 


A tako je ustaljen jednom za uvijek i izvjestan. 
društveni red. Bog nam je priopćio preko prirode i ob-- 
jave i upisao u srca i u kamen sinajskih ploča glavna. 
načela pravde, etike i morala, bez kojih nikako ne može 
biti ni govora o redu u društvu ljudskom. Onaj, koji je- 
stvorio i nas i prirodu i sav svemir, onaj koji se ne vara,. 
ne vrluda, ne pipa i ne ispituje kao ljudski učenjaci i: 
koji odmah od početka sve savršeno pozna i savršeno- 
stvara, bez sumnje je i najveći društveni autoritet i 
ovlašten, da udari nepomične temelje socijalnog reda.. 


To je razlog, da mi katolici nemamo bezbroj rije- 
šenja socijalnog pitanja, nego jedan stalan smjer i ideaE 
i zato u ovo područje ulazimo s pozitivnom, stvaralač- 
kom i sigurnom ideologijom. Ne dozvoljavamo naime 
da se prave pokusi u onom, u čemu ljudi uopće nisu 
nadležni i gdje ima riječ sam Stvoritelj svijeta. Svijet 
kako ga zamišljaju katolički socijolozi, nije arena, u ko-- 
joj se ljudi međusobno bore i jedan drugom nameću 
svoje poglede, nego divan orkestar, u kojem partiture: 
(note) dijeli jedan vrhovni dirigent. Tko hoće da sudje- 
luje u tom skladnom društvenom zboru, lako će naći: 
note u knjizi, koja se zove Evanđelje. Ta je knjiga bila. 
izvor glasovitih papinskih socijalnih enciklika, na nju: 
sam se obazirao i ja u ovim svojim razgovorima. 


H. 


NE RUŠENJE ! 


Oni, koji misle, da će tek onda, kad se stubokom: 
poruši sadanji svijet, moći iz njegovih ruševina na-- 
stati novi i bolji poredak, varaju se grdno.  Rušenje- 
ostaje rušenje i ne može da nadomjesti zidanje. Ne- 
gativne i razorne sile ne pretvaraju se u pozitivne i stva-- 
ralačke, Na razvalinama jednog svijeta nije nikao drugi, 

tbolji. Na mjestu Palmire, raskošne ,»Kraljice pustinje", 
Babilona, Niniva, Ekbatane, Suze, Persepolja, sunčaju 


se i danas na preostacima porušenih palača gušteri i 


zmije. Za mnoge velike gradove istraživači muku muiče, 
.da im pronađu bar mjesto, gdje su se nalazili. Nema 
:gordog Salamonovog hrama, čija su se zlatna kubeta 
djeskala na suncu; nema Elefantinskih, Tebanskih i 
Memfijskih hramova, koji su nekad i za one narode, 
koji su bili naučeni na rasipavanje, značili čudo: gradi- 
teljstva i umjetnosti od neprocjenive vrijednosti: Gdje 
je divni hram Olimpijskog Zevsa i Efeške Dijane ; gdje 
su Terme Karakaline, kolosej ; gdje tisuće rimskih. vo- 
«dovoda i mostova ? Uništene su zbirke, muzeji, gale- 
rije i knjižnice, koje su nenadoknadive i kojih nesta- 
nak znači gubitak bogate kulturne baštine i sudbono- 


san prekid nastavljanja opće civilizacije, odnosno po- 


vratak na tisuće godina unatrag. U pepelu i plamenu 
propali su bez traga napori najvrsnijih učenjaka i umjet- 
sika, čija nas slučajno preostala djela napunjaju div- 
ljenjem, ali istodobno i boli, jer su propali recepti i na- 
.čini njihova rada i stvaranja. 


Zašto je čovječanstvo samo sebe osudilo, da uvijek 
(počima iznova i nikad ništa ne dovrši poput Tantala 
i Sizifa ? Liječnici starog vijeka, a tako i slikari, kozme- 
tičari, vrtlari znali su stvari, koje bi bile u stanju, da nam 
nisu nesrećom ostale vječite tajne, da našu medicinu, 
tehniku i blagostanje dignu do neslućene visine. Od sta- 
rih naroda smo i primili pismenost i svu kulturu. Kako 
pametan čovjek može prezreti bogatu baštinu, koja mu 
badava pada u dio ? 

Na razvalinama starih kultura, o kojih ljepoti i 
bogatstvu nam najbolje pričaju iskopine drevnog Ilijo- 
ma, Mikene, Tirinsa i Dolina Kraljeva, nisu nikli novi 
cvatući gradovi, nego su palače, kupke i hramove od mra- 
mora, granita, ebanovine, cedra, zlata i srebra zamije- 
nila bijedna naselja od ćerpića i gradići puni smrada 
'i gada, novograđeni na brzu ruku od cigle, sumnjivog 
betona, papira i drva, koji se često ruše sami od sebe 

prije nego li su dovršeni. Rijeke zlata ne teku više, nema 
ga ni u prometu, dok su prije iz zlatnih čaša pili i iz zlat- 
nih pladanja jeli i manji knezovi. U državne blagajne 
zgrcali su za svrhe oružanja i dalnjeg rušenja svijeta 
sve zlato, i to je zakopano duboko u zemlji i strogo ču- 
vano. Gradovi i države dan i noć se svađaju i natežu 
radi fiskalskih i proračunskih poteškoća; visoke škole 
su postale povlastica rijetkih izabranika ; ulična štampa 
nadomješta milijunima duboko znanje i finu obrazova- 
nost ; broj besposlenih množi se u nedogled ; bijeda kesi 
svoje zube svake godine sve više. I opet ima ljudi, koji 
misle, da će od novog rušenja biti bolje, kao da bi se ma- 
lokrvni bolesnik nadao poboljšanju od ponovna puš- 
tanja krvi! 

Društvo je bolesno, bijeda je velika ; ali zar će biti 
bolje, ako se poruši i ovo malo kuća, mostova, pruga, 


elektrana, bolnica i crkava, koje bi dobro došle i našoj > 


djeci i kasnijim rodovima ! Bolesno oko ne vadi se nego: 
liječi. Ljudi su odveć nervozni i lakoumni, pa slušaju 
bolesni. krik nezadovoljnika i luđaka, koji se deru: 
»Ruši, samo ruši; neka đavo sve nosi, bolje što prije ; 
neće nam biti gore, nego što je bilo!" 

Ali se varaju! Veliki talijanski pjesnik Dante opi- 
suje sedam pakala, od kojih je jedan gori od drugoga, 
Može biti i gore, i te kako gore! Ako je temperatura 
pala do smrzavanja, može ići i dalje; ta u Rusiji je za- 
bilježeno i do 80 stupanja ispod ništice, pa je tempera- 
tura od O. C. spram nje pravo ljeto. Zato su naši po- 
larni istraživači, kad su na povratku došli na Novu Zem- 
lju, gdje je blaža klima, i ako je i tamo vječno snijeg 
i led, skinuli kožuhe i bunde i spavali od dragosti na go- 
loj zemlji. Gripa je zlo, dizenterija još gore, kolera još 
gore, kuga još gore itd. Ima i u zlu ljestava. Očajanje 
i rušenje su nesocijalne pojave. 

I najveći rušitelji i revolucijonarci ovog svijeta 
uzeli su ipak za svoj znak čekić i srp, dakle alat miro- 
ljubivih seljaka i radnika. I najveći neprijatelji ,»pO- 
kvarenog kapitalističkog i buržujskog sistema" pri- 

sšacerdys 


+povijedaju i obećavaju, da će iza rušenja početi izgra- 


đivati novi svijet i stvoriti raj na zemlji. Ali to su priče 
i maštanja. Kad se krava zakolje, ne će na njezino 
mjesto pasti s neba druga krava, ne će ni tele, ne će 
biti ni mlijeka više, Kad se voćka sruši, odoše s njom 
i plodovi kao i sa zaklanom kokoši jaja. f 

Što se može liječiti, ne reže se; što se može kale- 
miti, ne siječe se; što se dade popraviti, ne ruši se; što 
se dade okrpiti, ne baca se. Ne miču se ljudi makar bilo 
iz priproste kolibe na račun vile, koja se tobože od ruše- 
vina kolibe tek ima da napravi. , 

Svaka revolucija je aždaja, koja samu sebe ždere. 
Po istim načelima slobode ubijanja, koju su proglasili 
1789. god. prvi francuski revolucijonari, ubijeni su ka- 
snije isami. Čičak ne može da rodi smokvama. I strijela koja 


se odapne na nebo, pada bacaču na glavu. Od zla nikad 


dobro. Bura i ciklon još nisu ljetinu donijeli nego odnijeli. 

Na garištu propalih dvoraca bivših grofova i vla- 
stelina i na ruševinama nekadašnjih vila i palača tabore 
bijedni naseljenici sa gladnom i poderanom djecom, 
Vječna je to opomena našim revolucijonarcima, kakav 
rias raj čeka, kad posmičemo još ono malo intelektualaca 
i porušimo još ono nekoliko značajnih građevina. I u 
Rusiji, nakon što je pao car i dinamitom srušena kra- 
sna crkva Spasovskaja i poklano 900.000 seljaka uz bez- 
broj gospode, u koliko se nisu spasili bijegom u tuđinu, 
ne teče mlijeko i med. Ako je uopće raj na zemlji moguć, 


do njega bi moglo doći samo poboljšanjem morala (ću-..— 


doređa). I veliki njemački pjesnik Goethe je prizna6“ 
Zlatna su vremena prošla, ali će nam ih dobri ljudi opet 
povratiti", 


HI. 


POGIBELJNI POKUSI 


Kad bi čovjek dopustio da mu izvađe oči te mjesto 
njih umetnu staklene, da pokuša, kako će na njih vidjeti, 
bio bi još uvijek pametniji od onih, koji su dopustili 

jednom reformatoru, te čitavu jednu zemlju od 170 
milijuna ljudi. podvrgne jednom tako korjenitom so- 
cijalnom pokusu, da je milijun posjednika preko noći 
napravio beskućnicima, slobodne ljude pretvorio u rob- 
lje države, i tisuće sela i gradova u javne ergele i pu- 
stare, a dainespominjemo milijune pretučenih i izmreva- 
renih u tamnicama samo za to, što su se tom velikom po- 
kusu protivili ili ga nisu dosta veselo primili. Srce, iz 
kojega je izašla tako okrutna misao, nije ljudsko srce, 
nego zvjersko i nečovječno, nakaza od čovjeka. To je 
cement zlobe i gluposti. 


. Učenjaci su bez mrcvarenja ljudi i bez skupocje- 
nih pokusa u velikom obimu uspjeli, da u svojim na- 
učnim sobama S nekoliko aparata, planova i nacrta pro- 
uče najvažnija pitanja. Sve ono, čime su fizika, meha- 
nika, optika, medicina, kemija, astronomija zadužile 
čovječanstvo, sva najvažnija pitanja botanike, minera- 
logije, zoologije, narodnog gospodarstva, tehnike i obrta, 
sve znanje znanosti i sva vještina umjetnosti plod je 
računa, predviđanja i pokusa u naučnim zavodima i 
knjižnicama. Odatle su prenesene korisne primjene u 


primijene načine živodera i narodnih krvnika te se igraju 
životima i zdravljem i srećom tisuća ljudi bez dalj- 
nje odgovornosti samo zato, da udovolje svojoj želji 


Koje čudo, što se tako počinjaju štete, koje se više 
ne mogu popraviti i što se ova zemlja mora nazivati 
dolinom suza i uzdaha, iako bi po volji Božjoj na njoj 
ipak morao biti snošljiviji život | 

Sa zebnjom sam čitao, kako neko. neznatno piska- 
ralo naše dnevne i ulične štampe predlaže ukinuće jedne 
stoljetne divne ustanove, koje ni on ni njemu slični nisu 
stvorili, ukinuće jednog narodnog dobra, koje je već 
radi narodnog zdravlja od neprocjenjive vrijednosti. 
Radi se o Imovnim općinama, koje su baština naših 
djedova i koje danas još uvijek raspolažu sa 625.509 

katastralnih jutara krasne šume. Ako je uprava tog 
narodnog i javnog dobra tako nevaljana, da ta ustanova 
teškom mukom može da odgovara svojim obvezama 
te jedva uzdržava svojih 120 činovnika i 880 zvaničnika, 
grješna je i zločinačka i sama pomisao, da je treba zato 
ukinuti i nešto nova izmisliti. To je djetinjasto igra- 
nje s dragocjenim narodnim imetkom i drevnom zakla- 
dom stari naraštaja. Tu treba ozbiljna proučavanja 
i razmatranja rukovođena željom, da se održi časna i 
koristonosna ostavština boljih vremena, odakle su naša 
sela dobivala građu i ogrijev, gdje su žirila svoje svinje i 
liječila svoja pluća. Napokon radi se tu i o pravu vla- 
sništva, koje svi evropski građanski zakonici počevši 
od Teodozijeva zakonika smatraju svetim. 


Sve, što ima vrijedna i lijepa u svijetu, stvorio je 
Gospod, a uzdržavali i čuvali ljudi staloženi, mirni, do- 
ssljedni, disciplinirani, ljudi ,,staroga kova", ljudi nauke 
i vjere. Sve to mogu u brzo rastepsti novovjeki nervo- 
zni i nemirni diktatori, reformatori, sebični, divlji i ne- 
obuzdani ljudi, koji se ne stide svijeta i ne boje se Boga. 
Djetinjasti i neozbiljni moderni naraštaj samo bi rušio 
i ponovo stvarao. Ali nisu to igračke! U rušenju mogu 
imati i uspjeha, ali u stvaranju nažalost ne. Tu ne pomaže 
umišljenost i nervoza. Današnje društvo moram da us- 
poredim sa čovjekom, koji svoje bolesno dijete predaje 
na operaciju jednom mesarskom majstoru mjesto sprem- 
nu liječniku. Kolikogod je naime mesar, koji para i reže 
ssvinje, upućen u fine zahvate i izgradnju svinjskog tijela, 
toliko su današnji s koca i konopca sabrani socijalni 
galamdžije sposobni, da bolesno društvo dovedu do oz- 
dravljenja. Društvo se ljudsko ne bi smjelo dati poput 
morskih kunića na živo rezati. Računstvo je nepogrje- 
šiva znanost, pa je treba primijeniti i u području socijal- 
nog pitanja. Tu se ima da radi po zakonu više nego u 
drugim znanostima to prije, što se tu ne radi o nečemu, 
što visi u zraku, nego o praktičnom svakidanjem životu. 
Hirovi kojekakvih  zanešenjaka imaju tu najmanje 
mjesta. 


Nažalost skoro svaki dan možemo utvrditi nove 
povrede osnovnih prava pojedinaca i čitavih slojeva. 
društva upravo sa strane onih, koji bi htjeli modernizi- 
rati i popraviti odnose suvremenog društva. U ime krivo: 
shvaćenih interesa društva nanose gdjekad socijalne: 
nepravde i nasilja. Bez promišljanja i proučavanja ću- 
dorednih osnova izlaze jedna za drugom razne uredbe: 
i zakonske osnove, kojih opravdanje postoji jedino u 
poreskim računima ili u glasu ulice, da se isto tako brzo: 
povuku, nakon što su bez potrebe zarezale u živo meso: 
i napravile ranu na narodnom tijelu, 


IV. 


SMIJU LI I MOGU LI MASE VLADATI ? 


Mase (ljudske gomile, ljudska mnoštva) stavljene: 


u pokret, uzbibane vihorom strasti i uzburkane kao: 
valovi. mora, imaju strašnu razornu snagu. Mase su 
izbrisale jednim krvavim zamahom mnoga prijestolja, 


uništile bez traga moćne dinastije, okrenule u pustoš: 


plodne krajeve i gradove u cvatu. Mase su spremne u 


svako doba da zaigraju kolo oko zlatnog teleta ili da iz- 
glasaju smrt najzaslužnijih ljudi i prikuju na križ svoje: 
dojučerašnje učitelje i dobročinitelje. Treba se samo 


sjetiti silaska Mojsijeva sa Siona i 14. Nisana u Jeru- 


zalemu kod osude Kristove, rušenje Bastilje itd. Mase: 
se teško zatalasaju, ali se i teško umiruju.  Pobunjene: 


mase ruše i gaze sve pred sobom ; što se dalje valjaju, 
dobivaju kao lavina ili orkan na snazi i što je najzani- 
mivije, nikad se ne zna, kuda će se okrenuti. Psiholo- 


gija mase je zagonetka, o kojoj bi tek najveći demagozi: 


mogli pripovijedati. 


Pa ipak masu ne treba prezirati. Vlasti su, a tako. 
i svi zakoni i uredbe radi mase, a ne obratno. Masu treba: 
samo urediti, dati joj duha, postaviti na čelo dobro: 
vodstvo, i ona onda postaje korisna i bezazlena. Masa. 

treba središte i sunce, oko koga će se kretati, treba svog 
idola, kome će se slijepo povjeriti i služiti. 

I pobunjenu masu ipak vodi jedan um, jedna volja, 
jedan čovjek, koga masa izbaci na površinu ili joj se sam 
nametne. I ždralovi i guske imaju jednog vođu i ovce 
ovna predvodnika, za kojim se bacaju i u ponor. Vođa 
mase mora imati izvjesnu drskost, samopouzdanje, 
mora biti vješt krotitelj, čarobnjak, taktičar, mora znati 
iskorišćavati uspjehe, obećavati i priređivati iznenađe- 
nja, snaći se u trenutačnim neprilikama. Ali tko če dati 
takova čovjeka ? Tko će mu zajamčiti uspjehe i uzdr- 
žati ga u milosti i naklonosti mase do kraja ? 

Ta pitanja zanimaju svijet, koji toliko drži do mase, 
koji laska narodu, traži njegovo glasovanje, drži ga na. 
vlasti jedino lažnim obećanjima i zavaravanjem, dok 
jednoga dana ne bude takav vođa od iste mase nemilo- 
srdno pregažen, uništen i zaboravljen. 

Kršćanstvo nema tih briga, jer ono najprije ne pri- 
znaje mase kao mase, niti se boji njihova broja i nad- 
glasavanja. Kršćanstvo vidi u masi skup pojedinih 
ljudi, koji imaju dušu, neumrlu i za nešto više određenu, 
koji imaju savjest, te se moraju pokoravati zakonima 
Božjim, od kojih ih nitko izuzeti ne može. Kršćanstvo 
izlazi pred mase s višim, najvišim auktoritetom, kojemu 
se pokoravaju i sunce i mjesec i sav svemir, Što tu treba. 
laskanja i demagogije ? U slatki jaram zakona Kristova 
upregnute mase nijesu više mase, nego kako lijepo 
kaže sveti Petar u svojoj poslanici ,,narod izabrani, 
kraljevsko svećenstvo, sveti narod, koji nekad ne bijaste: 
narod, a sad ste narod Božji, pokorni svakoj vlasti čovje- 
čjoj Gospoda radi". (Petr. 2.). 

Masu treba naučiti da poštiva, voli i sluša one 
ljude, koje joj je Providnost Božja dodijelila za vođe, 
učitelje, činovnike, svećenike, kraljeve, koje im je Duh 
Sveti radi njihova dobra i spasenja vremenitog i vječ- 
nog dao kao svoje zamjenike, jer Bog sve radi posredno: 
preko svojih stvorova. Gomile kršćanstvo mne pozna, 
nego zna samo za narode, koji su se poganstva i pri- 

rodnog divljaštva odrekli onog dana, kad su prigrlili 
Križ Kristov i više nijesu neuređena horda ni broj, nego 
ijudi odgovorni za svaki svoj čin i istu misao. 


To je razlog, što je jedino kršćanstvo takvom lako- 
ćom obratilo tisuće i milijune Huna, Tatara, Avara, Gota, 
Anglosasa, Slavena, Germana, Vandala, Mađara. A da 
pokvareni kršćani radi trgovačkih i političkih razloga 
ne čine smetnje, davno bi sva Azija i drugi kontinenti 
bili obraćeni i manja bi napetost bila na svijetu. A i u 
“istoj Evropi i danas bi postojalo jedinstvo vjere i kul- 
ture (prosvjete), da nijesu bezdušni demagozi i sebični 
kraljevi prelomili već gotovo osnovano svjetsko carstvo 
evropskog. kršćanskog naroda. Ali pametni vladari 
radije su se voljeli zvati ,,po volji Božjoj" nego ,,po mi- 
losti narodnoj" suverenima i kraljevima svoga naroda, 
jer narod može svoju milost koju je dao u svako doba 
i povući, a kad vladar svoj auktoritet prisloni uz Božji 
dobiva od njega sjaj i stalnost. Zato su se dali kraljevi 
krunisati i pomazati, da simbolično predoče zadnjem 
podaniku, kako im je vlast dana od Boga za korist 
naroda, a da je zijesu ugrabili radi lične taštine ili boga- 
ćenja. 

Onima, koji ne vjeruju sami u Boga, a i narodu 
su iščupali svaku vjeru u viši auktoritet, ne preostaje 
drugo, nego da narodu obećavaju ,,panem et circenses" 
(,kruh i zabavu") te sve više popuštaju nagonima mase 
i glasu ulice, pa daju na glasanje i predmete, gdje se bira 
između dobra i zla, a nesamo između dobra i boljega 
i tako stvaraju mogućnost uzakonjenja nepravednih 
i nećudorednih zakona i štetnih uredaba. Takovima ne 
preostaje drugo nego da u svako doba budu spremni 
da sjašu s vlasti i izgube sva stečena prava, imetak i 
Život, ako to nove prilike ili promijenjena volja mase 
zahtijeva. To je izvor nestalnosti vlasti, pravne nesi- 
gurnosti, neprestanih kriza vlada, uzbuna i čestih gla- 
sovanja, od čega trpi narodno blagostanje i mir. Zar 
nije i tu kršćanstvo bolje i prikladnije ? Trebalo bi ga 
jačati već iz samih posve socijalnih razloga. 

V. 
SILA I TEROR: 


Može se vladati i bez sile! Bezbrojna društva i or-- 
ganizacije na svijetu vladaju pravilima, koja svaki iz 
javnog obzira i stida poštuje. Više se i dandanas boji 
svijet kritike i javnog mnijenja, nego žandara. Napoleon 
je pola milijuna ljudi poslao u smrt time, što im je ras- 
palio častohljeplje. Crkva vlada sa stotinama milijuna 
i drži ih u vanjskoj i unutarnjoj stegi jedino pomoću 
svojih načela. Bezbrojni samostani rade i posluju i raz- 
vijaju se i upravljaju sasvim samostalno bez upliva vanj- 
ske sile. Rijetko kad treba oružana sila da pritekne u 
pomoć školama i prosvjetnim zavodima. I vlada počiva 
na pravdi, a ne na vršici bajuneta. ,,Justitia regnorum 
funđamentum'" ili kako lijepo kaže narod: ,,Pravda 
drži zemlju i gradove". U župama, gdje vlada dobar 
duh, dosta je patrola od par bajuneta za održanje mira 
i reda. Istina, prva skupina od pet šest ljudi, na koje 
takva patrola naiđe, može mučkim napadajem  razo- 
ružati tu patrolu ili poubijati je, a kamo li to ne bi mo- 
gla masa (mnoštvo)! Ali ljudi se mogu odgojiti da se 
boje Boga i stide svijeta. I zvijer se može pripitomiti, 
a nekmo li čovjek. Za to je samo potreban zgodan postupak. 

Pokojni župnik Jemeršić naučio je nekoliko malih 
žabica, što ih je držao na oltaru svoje privatne kapeli- 
ce, da na znak molitve iziđu iz svojih skrovišta i lijepo: 
se u skupini postave na stražnje nožice, a prednje drže ' 
pružene uvis, kao da (kako veli neki očevidac) od ,,ne- 
kog nevidljivog, koji vlada njihovim malim životima, 
traže blagoslov". Čovjek je dakle i tako malim bićima 
već ,,ušao u svijest i zaokupio njihove sićušne inteligen- 
cije", gdje ne bi moglo čitavo društvo djelovati na po- 
jedinog čovjeka i izbrusiti mu značaj, kad sama narav 
potiče čovjeka, koji je socijalno (društveno) biće, da za. 
volju društva žrtvuje mnogo toga, pa i život. 

»Znate li, čemu se na svijetu najviše čudim ? pita 
Napeolon. ,,Nemoći sile, da ma što organizira ! Samo su 

dvije vlasti na zemlji: duh i mač! Ali za trajno vrijeme 
biva ipak mač uvijek od duha svladan!" 

Oružje nikad ne može nadomjestiti pravdu ni uči- 
niti ono, što čine um, razlog, dokaz, pouka, savjest. Top 
nema duše, on ubija i onoga, koji ga je napravio. Silu 
veličaju samo oni, koji nemaju drugih dokaza. Teror 
(nasilje) je oduvijek bio u službi nametnika društva 
i zločinaca. Sila u službi nepravde je nasilje, nećudored- 
na, protunarodna, protudruštvena djelatnost, koja je 
kao i svaki drugi grijeh i zločin unaprijed osuđena da 
ustupi jednog dana pred pravdom. Dokaz je zato sam 
Napoleon i svi oni, koji su mačem htjeli da kroje pravdu 
narodima. Njihovo je djelo propalo i njima samima 
donijelo više štete nego li koristi. 

Međutim, ako sila služi pokorno pravdi, druga je 
stvar. Nož, koji slijedi ruku operatera, ne ubija, nego 
ozdravljuje. Pas, koji je ne znam koliko bijesan i divlji, 
ako je na jaku lancu i u ruci zdušna i dobra gospodara, 
teško da će štetu počiniti. I sveti Pavao poziva kršćane, 
da se pokoravaju vlastima i upraviteljima, jer, veli, 
ne nosi badava mač, nego za strah zlikovcima i utjehu 
pravednima, A to su prava ,arma justitiae" (oružje 
istine). I sam Bog se na koncu konca služi silom i baca 
u pakao grješnike, koji su zabacili milost i ljubav. 

I društvo i vlasti treba da imaju u pripremi oružanu 
silu, da pribave sankciju svojim odredbama. Ali sve 
odredbe nijesu pravedne, niti treba nevinu krv prolijevati 


“za volju nepravedne odredbe. Time vlast ubija moral 


(ćudoređe) naroda u samom pojmu i korjenu, jer kad 
sama vlast zlo silom natura, gubi moralno opravdanje, 
da brani drugima zlodjela i da ih kažnjava. Na oštrici 
\bajuneta treba da svijetli pravda. 

Do svršetka svijeta bit će kukolja u plenici. Bit će 
ljudi, čije će se strasti morati, kako kaže pjesnik Poljak, 
stišavati oštrim ostanom, kojima se krote gojni bikovi. 
Ima ljudi, koji su neosjetljivi na boje ili miris. A tako 
ih ima, koji su neosjetljivi na sjaj istine i na ljepotu, 
koja prati krepost i na neodoljivu privlačnost dobrog 

«jela. Protiv takovih treba da pomogne sila, i samo u 
službi dobra i istine ona ima moralno opravdanje i do- 
biva odraz uzvišenosti i svetosti one ideje (misli), kojoj 
služi. Nijesu li armade morale opetovano u povijesti 
da spasavaju od udruženih neprijatelja najveća dobra 
kulture (prosvjete), civilizacije (uljudbe) i iste vjere ? 
Ali ipak i vojsku drži na okupu oduševljenje i uvjere- 
nje, dakle nešto duhovno. Na samu silu se čovjek nikada 
osloniti ne može, niti je ima smisla uopće upotrebljavati 
osim u slučaju potrebe kao najzadnje sredstvo i isklju- 
čivo za pravednu stvar, ukoliko ne dolazi u sukob s pra- 
vom i slobodom drugih ljudi. Nigdje nije toliko potrebna 
osjetljivost i nigdje nije potrebnije po više puta ispi- 
tati svoju savjest kao u časovima, u kojima se odlučuje 
0 upotrebi sile bilo prema vanjskim bilo prema nutar- 
njim neprijateljima, 


.. Zanimivo je zapažanje, da su nasilje i okrutnost 
uvijek: u pratnji bezboštva i nemorala (nećudoređa). 
Rimski konzul Lucije Kvinto Flaminije odsjekao je sam 
svojom rukom glavu jednom Galu, koji se bio utekao 
s malom djecom svojom (iza bitke kod Mutine) konzulu 
pod šator moleći ga za milost, jer je konzulova prilež- 
nica željela vidjeti smrt jednog otmjenog Gala! Kakove 
se okrutnosti događaju pred našim očima u ovom našem 
modernom, naprednom i čovjekoljubivom vijeku od 
strane onih, koji u ništa ne vjeruju i razuzdano žive ! 
Prema podacima, u što su ih u španjolskim  bezbož- 
nim (ljevičarskim i komunističko - socijalističkim) kor- 
tezima iznijeli zastupnici Calvo  Sotelo, Gil Robles i 
bivši ministar Lucia razoreno je uoči španjolskog gra- 
đanskog rata za par mjeseci 170 crkava, ubijeno 269 
nevinih osoba i ranjeno 1287, spaljeno 14 župnih dvo- 
rova itd, A što je tek bilo poslije, čitali smo u novinama. 
Bezbožnici ne dozvoljavaju vršenje službe Božje, zatva- 
raju vjerske škole, tjeraju i ubijaju svećenstvo i redov- 
nike istom strašću, kojom vuk trga ovce. To je najbolji 
znak, da je samo pod okriljem Crkve čovjek siguran 
od nasilja i uistinu slobodan, samo u bogobojaznoj sre- 

dini uživa čovjek mir i sigurnost, samo među ljudima, 
koji se rukovode obzirima duše i savjesti, može čovjek 
da neprestano uživa plodove civilizacije. Kome dakle 
nijesu mili nasilje, pljačka i ubijanje, nesigurnost i ne- 
mir, meka samo svojski podupre Crkvu i širi duh vjere 
i morala. U tom duhu ugibaju bacili (zarazne klice) 
nasilja, u njemu postoji. jedna jedina upotreba sile: 
obrana proti nasilju i proti strahovladi gore spomenu- 
tih okrutnika i zvijeri u ljudskoj spodobi. Lijepo veli 
sv. Ivan Hrisostom : ,,Duh svetih ljudi veoma je blag 
i čovjekoljubiv nesamo prema domaćim nego i prema 
strancima ; tu svoju krotkost proteže i na iste životi- 
nje (Rim. 15.). Tim duhom nisu disali marksistički 
radnici (štrajkaši) u Oranu, koji su pustili 5000 ovaca 
tri dana bez hrane, da ih konačno pobacaju u more na 
očigled njihovih vlasnika. A kako su bacali sirote ovce, 
spremni su, da bacaju i ljude. 


VI. 


KOMUNA 


Lulu, pušku i konja — veli turska poslovica — čo- 
vjek ne treba uzajmiti ni najboljem prijatelju. To je 
samo riječ, a nikako filozofska zasada. Istina, čovjeku 
se gadi pušiti na luli, koju je drugi zabalio; pušku čo- 
vjek može sam iznenada trebati, dok drugi može njom 
časkom nehotice najveće zlo napraviti; konj, međutim, 
pod raznim binjedžijama kvari ćud i gubi naučene 
vrline. 

Ali ima većih stvari, koje su tako tijesno vezane uz 
čovjeka, da se ne smiju otuđiti. Već malo dijete ne da 
svojih igračaka, a gdje bi se odrasli čovjek tako lako 
rastavio od svoje teškom mukom stečene duševne i 
materijalne imovine. Pogotovo ne mora se čovjek dru- 
gom za volju odreći svoga načina života i svoje obite- 
lji, jer to je prvo temeljno i najglavnije pravo razum- 

nog i slobodnog bića. To je.prvi paragraf nepisanog 
društvenog zakonika. 

To doduše riječima priznaju i dapače naglašavaju 
sami komunisti, ali rade sasvim drugačije U njihovu 
carstvu nema slobodnog privatnog vlasništva i života, 
nego ljudi moraju živiti životom vječnog kažnjenika. 
Sirena čovjeku daje znak, kad će ustati i kad će jesti. 
Ne priprema mila supruga jelo po ukusu i želji svoga 
muža i svoje dječice, nego valja stati u red u kolonama i 
čekati na svoj obrok. U ogromnim kotlima, u kojima bi se 
mogao posve lako i čitav crknuti konj raskuhati, da nitko 
na gulašu ništa ne pozna, gotovi se jelo, kako drugi hoće, 
makar to čovjeku za onaj dan ili uopće ne prija. Vlasti 
određuju, kad će se i što će se raditi, kad će se mirovati, 
čak i kad će se umrijeti, jer diktatori šalju ljude u smrt, 
kad se njima prohtije. Nema svetkovanja ni blagdana ; 
sedmica ima samo pet dana mjesto sedam; misli se i 
čita i pjeva i plače po komandi. Nitko ne bira svoje zva- 
nje, zanimanje i rad, kojim će se baviti. U stanu mora 
čovjek kraj sebe trpjeti u sobi, koga ne želi vidjeti. Što 
radiš, radiš drugome, a ne sebi; što gradiš nije tvoje, 
sve nosi komuna i baca kao dumping (konkurencionu) 
robu na strano tržište. Dakako da čovjeka ne veseli ni 
rad ni život; svijet sa zabrinutošću gleda na svršetak 
i u tmurnu budućnost. Zato. su mnogi putnici jednogla- 
sno utvrdili, da n. pr. u današnjoj sovjetskoj, a nekada 
tako veseloj, bogatoj i širokoj maćuški Rusiji nema ve- 
selih lica ni pjesme. A život bez radosti je kao ugaslo 
sunce, koje više ne svijetli i ne grije. 


Velika je i onako tjeskoba na zemlji, a komuna ju 
povećaje do skrajnjih granica izdržljivosti. Gdje komuna 
zagospodari, tamo ode za uvijek u nepovrat čistina i 
sloboda zraka, koju je seljak uživao na svom makar 
i siromašnom imanju, ode i krava i žena, ode kalemita 
voćka i mirisno cvijeće, ode lijepa građanska sloboda, 
da za nju postane brojka ili bezimena čestica jedne ve- 
like ogavne, gladne i ratoborne gomile. Ali to nije sve. 
Najgore je, što su komunisti posegnuli u svetište duše 

i najdublje pretince srca te zagadili čovjeku same izvore 
života, oduzeli svaku vjeru i nadu, ubili ljubav i sve, 
od čega po riječima Kristovim čovjek živi više nego li 
od kruha. Tim krvnicima roda ljudskoga je bilo malo, 
što su sve ljude strpali u jednu kasarnu, jednu tvorni- 
cu i od slobodnih građana napravili bijedne robijaše 
svemoguće i nesmiljene državne vlasti, što su oduzeli 
čovjeku prirodnu blagodat, da se može bar prostorom 
i vremenom ograditi od drugih ljudi i na svojoj privatnoj 
svojini, na svojem svetom kućnom pragu uživati tako 
potreban mir i odmor ; oni su pošli i dalje, da i samu slo- 
bodu nauke, vjere i umjetnosti bace u lance, zgnjetu, 
uguše i okuju u svoje ogavne kalupe i oblike. Tako svaka 
ljudska ludost ide do kraja... 


Upalo je učenjacima u oči, kako užasno veliki raz- 
maci postoje između planeta i planeta, između jednog 
planetarnog kruga zvijezda i drugoga, između zvijezde 
i zvijezde u velikom svemiru. I među najmanjim atomi- 
ma i ionima (to su najsitnije čestica tvari), postoje raz- 
mjerno velike daljine. Svako tijelo ima svoj prostor, u 
kojemu ima slobodu kretanja i rada, a taj je prostor 
zato ogroman, da ga čuva od smetnja drugih tjelesa. 
Da čovjek prevali put do najbližeg planeta nije dosta 
jedan ljudski vijek, a do najbliže zvijezde stajačice ne 
bi bilo dosta tisuće stoljeća. Gospodar svijeta je time htio, 
da i male ljude, koji tako olako prelaze preko slobode 
drugih ljudi, toga najljepšeg i najdragocjenijeg dara 
Božjega, pouči i uputi, da je kud i kamo veća sloboda 
jednog neumrlog duha od jednog planeta ili jedne mrvi- 
ce prašine. Komuna je dakle nešto protuprirodno i svaki 
zdravi duh buni se prirođenom snagom protiv toga nasi- 
lja i nereda. 

Ali čemu da naučenjački. raspravljamo o stvari, 
koju možemo upoznati u zbilji ? Komunizam se ne 
proučava iz lijepih riječi i obećanja komunističkih uči- 
telja. Njihove lijepe riječi su uštrcaji morfija (otrova za 
uspavanje) za neoprezan i naivan svijet, koji treba us- 
pavati, da se probudi tek, kad osjeti strašnu i krvavu 

zbilju. Komunizam se proučava ondje, gdje je on već na 


vlasti, gdje mu dakle nije više potrebna maska. O tome 
su napisane već mnoge knjige. Nije moguće baš svakome 
da se lično o tom uvjeri, dovoljno je da čovjek pomno 


pročita knjigu Smitha, Kleber-Legaya, Citrina, ili Solo- 
njevića, koji su na svoje oči gledali ,,komunistički raj", 
pa će imati dosta za čitav svoj vijek i bit će korjenito 
izliječen od najopasnije prevare novoga vijeka. 


VII. 


VLAST U JEDNOJ RUCI 


Dobro je jedinstvo, ali ne uvijek i u svakom po- 
gledu. Kalupi i sustavi su osobito opasni u pogledu 
upravljanja svijetom, u kojemu ima toliko toga raz- 
nolika, osobna, mjesna i zasebna. Ne može se sav svijet 
stjerati u jedan oklop. Osobito je sudbonosno miješa- 
nje nižih stvari u više, tvarnih predmeta u duševne, 
vjerske i ćudoredne. Društvo je složeno tijelo, koje se 
naprečac ne može u svemu ujediniti niti kao riža ili 
kava vagati na kilograme niti prekrajati u figure po 
nekom unaprijed zamišljenom umjetnom nacrtu. Nig- 
dje u prirodi nema ravne crte, sve je svinuto, zaobljeno, 
zamršeno. Niti jedan list, niti jedan kamen ne predstav- 
lja ravnu plohu. Otkud bi čovjek živo društvo ljudi tako 
različitih težnja, osjećaja i duše mogao nasilno svrstati 
u jedan red, ravan kao ravnalo i podvrgnuti jednoj ne- 
umoljivoj disciplini i načinu života! U pojedinim kuća- 
ma i obiteljima ima često toliko raznolikosti potreba i 
osjećaja, koje i te kako zadiru u život, a kamo li ne će to 
biti u skupinama od više milijuna ljudi. 

Pa kao što se raznolikost i bujnost u prirodi lijepo 
slaže s posvema stalnim i vječnim zakonima sile teže 
i drugim fizičkim zakonima, tako mogu i u društvu 
vladati lijep život, mir, sloga i blagostanje usprkos naj- 
veće  različnosti u nošnjama i običajima, usprkos 

najveće gospodarske i .društvene raznolikosti, ako to» 
društvo samo drže na okupu ćudoredni vječni zakoni 
i deset zapovijedi Božjih. Nasilni pokusi država, da. 
društvo svrstaju u jedan red i kalup te podvrgnu sve- 
moćnoj vlasti jedne uprave, nemaju nikakva socijalnog: 
opravdanja, a često znače mučenje i mrcvarenje živog. 
narodnog tijela i duše. Čemu to umjetno i silovito stva- 


* ranje glomaznih i neprirodnih  tjelesina bez duha ? 

Čemu oduzimati ljudima slobodu bez ikakva razloga. 
samo radi imperijalističkih i birokratskih  prohtjeva ?' 
Ti ljudi uvijek i uvijek zaboravljaju, da je glavno na-- 
rod i društvo, a ne kalup i oblik. Lenjin je priznao svoju. 
«pravu ćud, kad je rekao: ,,Makar poginulo 90%, ljudi,. 
samo da pobijedi svjetska revolucija!" Teško narodu, 
koji slijepo ulazi u kola, iz kojih ne može izaći, a ne zna: 
kuda voze... 

Kad je Lenjin ustao protiv carske svevlasti, nije: 
toga učinio za to, što mu je bilo žao naroda, nego za to;. 
da carsku svemogućnost zamijeni još groznijom i stra- 
šnijom svemogućnošću, koja je uspjela, da za nekoliko« 
godina strahovlade poubija više ljudi, prolije više krvi. 
i načini veću pustoš, nego što su to učinili svi carevi od: 
Ivana Groznoga zajedno. Treba li to tek dokazivati,. 
kad smo suvremenici tih događaja ? 


Svijet mora uvijek ustati protiv takvih društvenih: 
krvoloka, koji na gromadama lubanja i brdina, lješina. 
hoće da istaknu svoju umišljenu veličinu. Nijedan je- 
dini život najzadnjeg nadničara nije vrijedno žrtvovati: 
za promjenu pustog oblika. Čast žrtvama znanosti, 
prvacima umjetnosti, junacima istraživanja i napret- 
ka ; od njih svijet ima koristi i zahvalno će se sjećati. 
njihovih napora i ljubavi. Ali čime su svijet obvezali: 
na zahvalnost oni, koji ljude poput volova tjeraju na. 
klaonicu, koji trgaju djecu iz zagrljaja roditelja i rastav- 
ljaju muževe od žena, koji tjeraju seljaka s njegove nji-- 
ve i naređuju mu da u nekoj kaljuži gladan i žedan po- 
loži život ne da brani granicu svoje domovine ili sveti- 


“nju svojih ognjišta, nego zato, jer to traži njegov vođa,, 

njegov bog, koji si je prisvojio i pravo na život i smrt 
«drugih ljudi te tako postao kapitalist vlasti i sile na šte- 
tu slobode milijuna ljudi. men 

Današnje se novine  sablažnjuju, kad mladić ili 
djevojka u punini snage i zdravlja ode u samostan. Sa- 
blažnjuju se, kad crkvene vlasti traže neke postove i 
milostinje itd. Ne sablažnjuju se, međutim, razmetanjem 
smrtnih ljudi s pravima, koje je sam Gospod Bog sebi 
ostavio. Poput bespravnog roblja pužu pred velikanima 
i siledžijama, koji su gdjekad gaženjem svih ljudskih 
i Božjih zakona došli na vlast i koji pokazuju: veću 
«okrutnost od najokrutnijih crnačkih poglavica ispričava- 
jući to potrebom jakog i autoritativnog režima itd. 1 

Kršćanstvo ne priznaje ničije svemoći, pa ni druš- 
:tvene ni državne. Prva zapovijed Božja ruši sve te ku- 
mire. U posve kršćanskim krajevima nemogući su Ati- 


'le i Timuri. Kršćanstvo zabacuje opće  kaserniranje 


maroda, komu ima mjesta samo u svojevoljno i slobod- 
:no izabranim redovima. Kršćanstvo ne priznaje ćudored- 
nu obvezatnost zakonima, koji nemaju ćudoredne 0s- 
nove ili koji ruše Božja i naravna prava. Kršćanstvo 
'je najveći branitelj slobodnog društva, slobodne savje- 
sti i slobodna života, jer ne priznaje pravo jednom čo- 
vjeku da zarobi drugog čovjeka u bilo kojem obliku. 
I socijalni obnovitelji, ako ne će da izgube kod prve 
:navale pristaša svemoćnog Bala, treba samo da se tvrdo 
drže one: ,,Ja sam Gospodin Bog Tvoj, nemaj drugih 
“bogova uz mene!" Vjera je i tu najveći dobročinitelj 
ljudi i branič osnovnih ljudskih prava. 


VIII. 


KOJI OBLIK VLASTI JE NAJBOLJI ? 


Već je grčki povjesničar Herodot sedam vjekova 
«prije Krista sa zanimanjem pratio pitanje oblika vla- 
«sti. U III. knjizi svoje povijesti (G1,80.) piše, kako je Otam: 
predlagao, da se vlast preda narodu. ,,Ta znate, kolika 


21 


je bila narasla Kambizova obijest, a kušali ste i Magovu 
obijest. I kako bi samovlast jednoga čovjeka bila uredna 
stvar, kad može bez računa činiti što hoće ? Ta i najbolji 
čovjek, kad dobije vlast, može iz običnoga mišljenja 
izaći. Od dobara, koje uživa, rodi se u njemu obijest, a 
zavist je i onako od naravi u čovjeku. A kad ima to 
dvoje, ima svaku zloću, Zakone otaca ruši, žene silom 
otima, ljude ubija bez suda". Magabiz se s njim ne 
slaže : ,, Nema ništa nerazumnije i bijesnije od zaluđene 
svjetine. Ako naime samovladalac što čini, s razlogom 
čini, a u svjetine nema ni razloga. Ta kako će u onoga 
biti razloga, koji se nije ni naučio ni sam iskusio što va- 
ljano, nego navali, pa tjera stvari bez razloga kao buji- 
ca ?" Predlaže da se izabere od najodličnijih ljudi ne-. 
kolicina i njima preda vlast, jer ,,od najboljih ljudi valja: 
da najbolje odluke dolaze". Prihvaćeno je stanovište 
trećega, koji je predlagao da ta nekolicina najboljih po- 
vjere vlast jednome. ,,Vlada li jedan čovjek i to onaj 
koji je najbolji, ne može biti ništa bolje od njega. Jer 
među zlima ne nastaju neprijateljstva, nego veliko: 
prijateljstvo i složno kvare državu. Tako biva, dok neko: 
narodu na čelo ne stane, pa tome kraj ne učini." 

Ima tu lijepe pouke i za naša vremena. Ali kao is- 
kusni i praktični socijolozi obazrimo se radije na jednu 
tvorevinu, koju je u pitanju izgradnje i uprave druš- 
tva dragi Bog rekbi stvorio nama za pouku. I ako je 
Bog svijet prepustio našoj upravi, olakšao nam je ipak, 
odgovornost time, što nam je i u samoj prirodi dao 
znakove i smjernice. Da taj mig prirode razumijemo, 
moramo se spustiti do prvog mravinjaka ili pčelinjaka 
i s najvećom poniznosti i ljubavi dobro razmišljati sve: 
ono, što opazimo. Nauk tih promatranja, mislim, da bi 
se dao postaviti u ovih dvanaest točaka : 


. Postoji matica kao vrhovna vlast. 

. Maticu se bira. 

. Matica ima doživotnu službu. 

. Matica nema nasljedstva. 

. Nesposobnu maticu odmah uklanjaju i prije roka. 


Din OOO = 

6. Majorizacije nema, nego postoji dioba posla. 

7. Nesposobne i lijenčine ne trpe, nego ih ukla- 
njaju. 

8. Nemoćne i mlado leglo hrane i njeguju najoba- 
zrivije. 

9, Radi se čitavo vrijeme, koliko nije potrebno 
za odmor. 

10. Uloge se izmijenjuju u granicama iste vrsti 
rada. 

11. Ne brine se za druge i ne smeta drugim zajed- 
nicama. 


12. Spremaju se velike količine hrane za zimu i 
za slučaj potrebe. 


Sad znamo, zašto je mudri Salomon slao ljude u 
školu mravima. I vlastodršci i narod mogu tu mnogo 
naučiti. Tih dvanaest točaka smatram važnijim od po- 
znatih Wilsonovih točaka. To je čitava zbirka društve- 
nih zakona. O svakoj stavci dale bi se napisati knjige 
u vezi s iskustvom iz ljudske kulturne i političke po- 
vijesti. 

Ljudska zajednica nije isto što i zajednica mravi 
i pčela ; razlike su znatne već radi višeg poziva i obzi- 
rom na slobodnu, razumnu i neumrtu dušu. Ali temeljni 
obrisi prirodne društvene nauke su tu. 

Zanimiva je činjenica, da se od svih ljudskih ob- 
lika vladavine nijedan ne poklapa sa spomenutim pri- 
rodnim tipom. Čini se, da bi tek trebalo stvoriti jedan 
takav novi oblik. Ipak se vidi, da u čitavom tom si- 
stemu (sustavu) uprave i rada preteže onaj način, koji 
vidimo u zadrugarskim zajednicama. Zato su zadruge 
toliko doprinijele podizanju društvenosti među ljudi- 
ma i napretku kulture (prosvjete), a čini se, da će se 
sav svijet morati preokrenuti i u duhu zadrugarstva, 


da nađe najplodniji i najprirodniji put mirnog i stvara- 


lačkog narodnog života. Osim dviju na drugom mjestu 
spomenutih papinskih poslanica utvrđuju nas u tom 
mišljenju brojni pokusi uređenja država na korpora- 
tivnoj osnovi. Sve je, kako vidimo, još u stanju ispiti- 

vanja i pokusa, ali smjernice Božje, koje nam je dao 
bilo putem razuma, bilo putem vjere i savjesti, bilo pu- 
tem iskustva iz povijesti, ne treba prezreti, nego što 
bolje iskoristiti. 

Glavno je, da prestane shvaćanje, da je vlast radi 
vlasti ili da se silom da vladati. Napoleon je izričito pri- 
znao, da se i ,,nadmoć vojskovođe ne sastoji u prostoj 
sili, nego u njegovim duševnim svojstvima i ćudorednim 
vrlinama građanskoga reda". Ne će se ni pronaći sistem 
(sustav) ili kalup vlasti, koji bi odgovarao za sve po- 


trebe svih naroda, država i vremena. Tu je potrebna , 


prilagodivost i izbiranje najboljega mjesto krutog su- 
stava, Veliki umovi i prijatelji društva pokazuju u tom 
svoju dalekovidnost i svoju ljubav prema narodu, što 
se uvijek obaziru na konačnu svrhu i ciljeve društva, 
a ne na neke učene prazne riječi i pravila. Glavno je 
čovjek, a oblik je sporedan. Glavno je, da se ljudi u 
društvu mogu što bolje približiti uzorima duše i tijela 
i odazvati svrsi, za koju su stvoreni : ljubavi Boga i bli- 
žnjega. Zato ni Crkva nije predlagala, a i ne će nikad 
predlagati neki izvjesni oblik vladavine, jer je to nuz- 
gredna stvar. 


IX. 


BIROKRATIZAM 


Po riječima najvećeg rimskog filozofa  Cicerona, 
priroda je zaslužila, da je kao kakovo božanstvo u sve- 
mu slušamo. Što je neprirodno, ne valja. 

Međutim ljudi sami sebi najviše škode i većinu ne- 
ugodnosti priređuju samim svojim načinom postupka 
jednih prema drugima. Nema tu ništa prirodnoga, ne- 
posrednoga, iskrenoga, sve je izvještačeno i iskrivljeno. 


Mjesto ,,kraljevske kratkoće", kako veli rimski povje- 


sničar Tacit, postoji ropska opširnost i cjepidlačenje. 
Čitam u jednom njemačkom listu, gdje se tuži neki go- 
spodin kako i dandanas, u novoj i modernoj Njemačkoj 

treba 55 metara duljine raznih isprava prije nego smije 
da zabode prvu lopatu u zemlju radi gradnje kućice. 
Tako je strahovita spletenost u svima područjima ži- 
vota i mnogima ljudima od toga već toliko popuštaju 
Živci, da bi željeli radije da se vrate vremena prirodnog 
divljaštva ! Ljudima se već zagadio boravak u t. zv. 
kulturnoj sredini, u kojoj čovjek nema mira i izvrgnut 
je neprestanim mukama bez prave potrebe. 

Isus je rekao: ,,Dosta su danu njegova vlastita 
zla", Zato ne bi trebalo spise gomilati i prenositi iz dana 
u dan i tako kočiti ljudski napredak. 

Sporost je jedna teška bolest. Slično je to, kao kad 
želudac ne bi probavio isti dan hranu, koju je dobio. 
To bi bila propast organizma, jer sutra mora želudac 
«da primi novu, drugu hranu, pa što će s njom, kad ni 
s prvom nije gotov ! 

Papirnata kultura (prosvjeta) je smrt kulture. 
Tu je potrebno vjetrenje i čišćenje, U arhivima je zako- 
pana sreća mnogih ljudi. I život, koji bi ipak bio sno- 
šljiv i lijep, postaje uslijed birokratskog postupka gro- 
zan. Život je kratak, ljudi mnogo, potrebe velike i če- 
ste. Zločin je još kočiti taj gorki i teški život i činiti ga 
još nesretnijim nepotrebnim, upravnim i inim postupcima. 

Kako je tu uzorno praktična Crkva! Za 5 minuta 
čovjek postaje od poganina kršćanin i od grješnika pra- 
vednik. Ukočene birokratičnosti i oholog nadmetanja 
ona ne pozna. Sjaj ceremonija i odijela ide samo časti 
Božjoj. Crkva je s narodom u neprestanom i živom do-- 
diru bez ograda i uvjeta kao majka s djecom. Kad bi je 
i vlasti u tome slijedile, bila bi odmah polovina socijal- 
10g rada riješena. 

to nije prirodno, ne može biti ni socijalno. Pred- 
uvjet svih socijalnih reforama u bilo kojem pravcu je 
pojednostavljenje postupka i povratak prirodnom i 
nevještačkom shvaćanju života. 

Birokratizam je jedan stroj bez srca i duše, hladan, 
ukočen, nepravedan, bezobziran i okrutan, dakle skroz 
protusocijalan, pa ga zato treba zabaciti i mjesto njega 

uvesti čovjekoljubivije metode ,,O kako je ljubak duk: 
Tvoj Gospode!" Takovim duhom, duhom kršćanstva: 
i duhom evanđelja treba da se obnovi društvo, pa će ne- 
stati birokratizma zauvijek. 

Pita se samo : gdje je izvor birokratizmu ? U pariš-- 
kom listu ,,La Croix" (La Kroa — Križ) u lipnju 1938. 
tuži se Jean Guirard (Žan Girar) na ,jčitave vlakove" 
dekreta — zakona, koji guše svijet svojim složenim 
uredbama i okružnicama tako da nitko ne može 
ni prstom maknuti, a da ne učini prekršaj protiv kojeg: 
paragrafa... ,,Država hoće da zamijeni samu Provid- 
nost, ona je na sebe preuzela brigu da pomogne svima: 
nevoljama, svima nejednakostima i da liječi sve slabo-- 
sti. Ako država ne može zaustaviti bujica i poplava, 
kao što je to htio vesele uspomene zastupnik Tourgnol,. 
koji se bio obvezao učiniti, da prestane plima — država: 
imože bar popraviti sve njihove štetne posljedice. 

Oholost je dakle izvor birokratizma, Država si umi- 
šlja da može sve i da ima pravo na sve. A to je sudbono- 
sna zabluda. Još je sudbonosnije, kad ona misli, da je: 
k tome i nepogrešiva i da nitko ne smije da joj prigovori 
i smeta u uredovanju. A budući da smo država konačno: 
mi sami, jer:sami kod svakih izbora odgovorno: sudjelu- 
jemo u javnoj upravi, i bar u demokratskim državama. 
šaljemo ljude iz svoje sredine na vlast, ne treba da se 
puno uzrujavamo na birokratizam državnog aparata. 
On je naše vlastito čedo. Prave se važni i pojedinci i: 
svaki stalež. ,Birokratizam je opća bolest društva, a ne: 
samo državnog stroja. Tu je jedini lijek poniznost i 
savjesnost. Zato ondje, gdje raste upliv vjere i Crkve, 
nestaje te društvene gube. U liberalnom i bezbožnom 
društvu birokratizam se razvija. do, društvene nakaze. 

X. 


JEDNA VELIKA SLABOST SUVREMENOG 
DRUŠTVA 


Polako grožđe zori i redom se ježevi ježe, niti može« 
prije zore svanuti. U prirodi nema skokova, prekida: 
ni žurbe, a ipak sve lijepo prispije u svoje vrijeme. 


Tako se i u kulturnoj izgradnji društva mora pomalo. 
ali stalno umetati kamen za kamenom i raditi bez pre-- 
kida i dosljedno vjerujući u stalnost i trajnost ljud-. 
skih djela. Što koristi naglost i sila ? Lupi čekićem 0. 
vrata, ne ćeš ih otvoriti, prije ćeš ih razbiti. A upri malo 
jače, ali stalno malim prstom, vrata će se polako otvo- 
riti. Čovjek mora biti strpljiv i ne smije biti nervozan. 
Međutim danas se sve radi žurno, na vrat na nos, da se, 
konačno ipak nešto veliko i trajno napravi. 

Bljesak jednoga groma može noć pretvoriti u dan,, 
ali samo za trenutak. Praktički je onome koji noću pu-- 
tuje puno vredniji obični fenjer ako stalno svijetli.. 
Znači da i manja djela i ustanove čine bolju uslugu,, 
ako su dugovječne i stalne, nego velike, a privremene. 
Babiloni, koji se dižu do neba, munjevitom brzinom 
brzo padaju i ostavljaju samo goleme ruševine. Dnjepro-. 
stroj je rađen filmskom brzinom radi reklame, da isto, 
tako brzo prođe, dok još dan danas stoji rimski most. 
kod Alkantara, stoji Akropola, stoji Kapitol, stoje pi-. 
ramide, jer su građeni u znaku stalnosti ljudskog druš-. 
tva i neumrlosti duše. S malo popravaka bili bi do da-. 


nas u službi rimski vodovodi, banje, utvrde, arene., 


Što će ostati iza naše bijedne i nesolidne, papirne i ne-. 
ozbiljne civilizacije ? Ljepši su grobovi u katakomba-. 
ma, koji su građeni kriomice i bez sredstava u podzem-. 
lju i u svijetlu uljanica, od naših tužnih spomenika,, 
koji ne mogu da odole ni zubu vremena od jednog sto-. 
ljeća. A djela, koja znače posljednju riječ tehnike i stoje: 
milijune, ne mogu da izdrže ni nekoliko desetljeća (slu-. 
čaj s gorostasnim parobrodom ,,Mauretania", koji je: 

stajao 3 milijuna funti, a nedavno je prodan u staro 
:;gvožđe, nakon što je služio jedva 20 godina, dok su još 
u službi neki od brodova, koji su učestvovali u napoleon- 
skim i krimskim ratovima i građeni prije 135 godina). 


To dolazi od uskogrudnosti i želje, da se trenuta- 
čno nađe izlaz iz položaja i neko privremeno riješenje. 
"Takovo stanovište je najmanje socijalno. A i najskuplje 
je i najnesretnije. Tu se odrazuje duševni očaj i vjera 
u prolaznost i bezvrijednost svega. 

. Protiv toga treba istaći pravo socijalno stajalište. 
Ne samo da je društvo stalno, nego i pojedinac ne umire. 
“To je priznao i rimski poganski pjesnik Horac, kad je 
napisao: ,,Non omnis moriar!' — što naški znači: 
,,Ne ću sav umrijeti!", a gdje ne bismo na to stano- 
vište stali mi, koji vjerujemo u neumrlost duše i uskr- 
:snuće tijela. Koga je Bog pozvao u život, ne propada. 
I naši bezbožnici balzamiraju tjelesa, šute nekoliko 
minuta, pale tamjan, nose vijence svojim velikanima, 
a što bi tek radili, da vjeruju u pravi život vječni ! 

S toga stanovišta treba i život promatrati i dati 
mu onu vrijednost, koja mu pripada. Budući da život 
na zemlji ima neizmjernu vrijednost kao priprava za 
vječnost, dobiva i sve oko nas odsjev vječnosti. Ništa 
nije neznatno ni bez vrijednosti. Budući da svaka naša 
misao, želja, riječ ima pred Bogom odlučnu važnost 
i cijenu, tako boz sumnje i naše kretanje u svijetu i ukupni 
društveni život nije jedan ,,rđav san boga Demiurga", 
nego početak i uvod u život bez svršetka, 

Pa kad su Grci, Rimljani, Egipćani i Babilonci i 
«drugi poganski narodi, koji nisu bili sasvim na čistu 
.sa životom onkraj groba, sve radili u znaku vjere u 
vječnost života, kud i kamo bismo morali mi danas 
wu svijetlu evanđelja, objavljenih istina i tolikih dokaza 
Božje prisutnosti i tolikih dokaza vječnosti duha čitav 
naš život izgraditi solidnije, stalnije, mirnije, staloženije, 
sigurnije, dosljednije. 

Mir i nemir, to je lozinka dvaju svijetova. Stalnost 
i privremenost, to je krik dvaju svjetovnih nazora. Sa- 

svim se drukčije na jednom posjedu ponaša onaj, koji: 
ga privremeno iskorišćava, od onoga, koji je vlasnikom. 
Ta dva mišljenja, dva naziranja dadu se u svjetskoj: 
političkoj i kulturnoj povijesti tako lijepo pratiti. Bez- 
vjerci, sebičnjaci, vjetrogonje i pustolovi zovu mirne, 
stvaralačke i staložene ljude konzervativcima, što bi: 
ovi trebali kao časno ime s ponosom da nose. Jer kon- 
zervacija (čuvanje) je nešto dobro i lijepo kao i kon- 
strukcija (stvaranje). Da Bog ovaj svijet ne uzdržava, 
šta bi koristilo njegovo stvaranje ? Čuvari ljudskih vred- 
nota zaslužniji su ljudi od onih, koji bi sve prorajtali 
i stračili i koji se brinu da samo njima bude za života. 
dobro, a ne vode računa ni o onima, koji su prije bili 
ni o onima, koji dolaze. 

Dobar sin poštiva predaju i ostavštinu otaca svojih, 
a istodobno se brine i za pokoljenja, koja dolaze. A 
onaj, koji zna da će polagati račun o svakoj riječi i dobiti: 
nagradu za svaku čašu hladne vode, ozbiljnije će pro- 
matrati život, svijet i društvo. I što u ruke uzme, solid- 
nije će raditi. Taj ne će stvarati Potemkimova sela od 
papirnih kulisa, nego djela za vječnost. Kad ljudi drže 
smotre i izložbe, da se vidi, što je tko stvorio, ne možemo: 
ni Stvoritelju svijeta odreći pravo, da održi konačnu: 
smotru svih djela svojih sluga. Tada će se vidjeti, da je: 
sve bilo maska, što nije rađeno za Boga i vječnost. 


XI. 
NACIONALIZAM I INTERNACIONALIZAM ? 


Čovjek ovisi o čovjeku kao kaplja o listu ili kao: 
karika o karici. Jedna je karika bliža, druge su dalje, 
ali sve zajedno čine lanac; to jači, što su pojedine ka- 
rike jače i što ih je više. I narodi imaju koristi od dru- 
gih naroda i tek svi zajedno daju višak kulture, napret- 
ka i blagostanja. 

Bog se pobrinuo da bude više naroda na zemlji. 
Protiv toga nemamo ništa, a i ne možemo ništa. To je 

tizgleda prirodni zakon. Tako ima samih kukaca 700 
“tisuća vrsti na zemlji, a gdje su ptice, sisavci, ribe itd. ! 
I ljudi se razlikuju geografski, etnografski, rasno, vjer- 
ski, historijski, pa ipak vrijedi za sve opomena svetog 
“Pavla, da ,koliko je do nas, imamo sa svakim mir". 
“Od mira glava ne boli, a svaka veza donosi koristi. 1 
“stari okrutni narodi smatrali su za osobitu sreću, da 
mogu uspostaviti prijateljstvo s kojim drugim narodom, 
pa su jedan drugome slali darove, držali poklisare i po- 
magali se u ratu i miru. O tom bi nam ganutljive pri- 
:mjere mogle pričati već mjedene ploče, koje su se izmije- 
njivale u Rimu, Sparti i drugim prijestolnicama, pa i u 
samom Jeruzalemu, kako sv. Pismo svjedoči. Jezik 
ljubavi i časti razumiju svi ljudi i narodi, civilizirani 
i necivilizirani. 1 odgovaraju nato i vraćaju ljubav za 
ljubav, čast za čast, a žao sa sramotu. Većina zategnu- 
tosti i ratova dolazi od toga, što se mnoge nacionalne 
(narodne) vlade ne drže one riječi sv. Pavla : ,,Predusre- 
ćite jedan drugoga čašću", nego u hladnom i gordom 
stavu čekaju, da se najprije tuđe šije saviju. Ali neko 
prvi mora početi i ko se drži odveć ukočeno, često pro- 
pusti najljepše trenutke trajnog zbliženja i ljubavi. 


Ali ko te .pita za ljubav, reći ćeš! No, ako ne ćemo 
gledati na ljubav, gledajmo na korist! Sve što ljepšeg 
imamo u našoj zemlji, primili smo od druguda. Sa istoka 
smo dobili ružu i karanfil, bosiljak i lalu, ljiljan i zelen- 
kadu, hortenziju i balzaminu, lijepu katu, jasmin, al- 
teju. Sa istoka smo dobili i breskvu i lozu, palmu i di- 
nju, konoplju i špargu, rižu i limun. Ali dobili smo i pi- 
smenost i početke kulture i sveto evanđelje. A primili 
smo puno toga i sa zapada, sa sjevera i juga. Kako ne 
može jedan čovjek živjeti sam za sebe, tako zlo prolaze 
i narodi, koji bojkotiraju druge narode. Rimsko je 
carstvo postiglo vrhunac moći i sjaja onda, kada je na 
Kapitol dovezlo bogove svih naroda i država svijeta. 
Bratimljenje među narodima čisto je prirodna stvar i 
ljudska potreba. Međunarodno građanstvo je ideal svih 
veleuma. 

I Masaryk priznaje, da je ,,nacionalizam bez dubo- 
“kog ćudorednog sadržaja, bez temeljne misli čovječan- 
“ske pravednosti pusta sebičnost i nasilje". Po njem nacio- 
nalizam znači ,,samo jedno naročito polje djelatnosti 
-za ostvarenje opće čovječanske misli. Zato i psalam Da- 
.vidov kliče : ,,Blagosivljajte Gospoda svi narodi, hvalite 
ga i slavite sva plemena !" 

I u okviru jedne te iste države ne smeta šarenilo 
«naroda, kamo li bi smetalo u velikom svijetu. Oni, koji 
imaju vlast u rukama, moraju se odreći nastojanja, da 
silom i milom pretapaju i odnarođuju narode. To je kr- 
vav, skup i nezahvalan posao. Narodna neustrpljivost 
i uskogrudnost gadna je društvena bolest i socijalni 
zločin. Silom se u povijesti najmanje toga stvorilo, ali 
.zato puno toga upropastilo i porušilo. 

Bedast je i tako zvani rasizam. Čistih rasa nema 
i svi smo djeca jednog Oca. Nema divljijih plemena od 
“Gvaranosa i Chiquitosa u Južnoj Americi, pa ipak su 
njihova djeca, koju su Isusovci uzeli u škole, prema 
pisanju Rene Filčp-Millera naučila ubrzo praviti ru- 
“kom divne kandelabre, orgulje i druge instrumente i 
svirati najteže skladbe, praviti na knjigama urese, da 
'se nijesu razlikovale od štampanih, dok su ženske izra- 
«đivale najljepše brabantske čipke. Kad se govori o iz- 
rođenju rasa, moramo mesti ispred svojih vrata, jer 
-se ne zna, u kome je ciganska, turanska ili hunska, a u 
«kome slavenska ili germanska krv, Bili su nekoć na vr- 
-huncu moći i kulture Egipćani, Asirci, Arapi, Perzijanci 
“itd., i nije ih upropastilo miješanje s tuđom rasom, pro- 


past je uslijedila iz čisto ćudorednih razloga uslijed po- 


«kvarenosti i izrođenja ćudi, značaja, poštenja i vjere. 

Političke tvorevine su boje, za koje se svijet bori 
ći takmiči, kako .se i športaši za svoje boje natječu, a da 
ipak međusobno ostaju ljudi, drugovi i prijatelji. To 
mne smije biti uzrok mržnji nego natjecanju i utakmici 
iu svakom dobru. A bez neke sora i razumne utakmice 
me bi bilo kulture. 

XII. 


PACIFIZAM I MILITARIZAM ?: 


Vječni mir i blagostanje na zemlji je želja sviln 
velikih umova. Već veliki engleski pisac Šekspir veli u 
svom igrokazu Koriolanu: ,,Napunite nam hramove 
cvijećem mira, a ne ratom ulice!" A naš pjesnik Poljak 
kao vojni kurat u velikom svjetskom ratu pjevao je pun: 
vjere i vedrine : 


,,Zasjat će zemlja sjajem rubina 
Ona će rodit maslinom mira 
Grimizom ruža golet će cvasti 
Kamen će slatkim stvorit se kruhom 
Izvori gorski teći će vinom 

Zemlja će mirit snijećanim Krinom'. 


(Poljak: Orači) 


Međutim plaši nas zveket oružja na svim stranama.. 
Sve države su zaboravile na minuli svjetski rat, na pra-- 


zne blagajne, opustošena polja, mrtve legije i milijune- 


unesrećenih. (Njemačka je 1. veljače 1934. još uvijek 
imala na brizi 808.574 ratna invalida i 893.586 ratne 
siročadi i udovica !) 


Sa socijalnog stanovišta rat je prvi i glavni neprija-- 
telj narodnog blagostanja, jer s jedne strane stvara ras-- 


položenje slično kao kod zvijeri, koje jedna drugoj rađe 


o glavi (i tu dakako nema ni govora o kakvim ćudored- 


nim i drugim obzirima), a s druge strane rat i samo 


spremanje na rat proždire narodni imetak i pretvara. 


ga u dim i pepeo. Proračuni svih država pokazuju ogrom- 
ne i nevjerojatne brojke izdataka za oružje. Troškom, 
koji je uložen za francuske utvrde na zapadu, mogle su 


sve francuske rijeke biti regulirane i nasipi podignuti. 
Amerika je neki dan plaćala 150 tisuća dolara (dakle oko: 
5 milijuna dinara) za svaki aeroplan bombaš najnovijega. 
tipa. Za plinove je izdala već milijarde, premda ima. 
još uvijek milijune besposlenih i gladnih. Posljednje: 

evropsko selo moglo .bi dobiti školu, bolnicu, vodovođ 
i elektriku, da se vojni proračuni okrenu za narodnu 
prosvjetu i gospodarski napredak. Svi to znaju, svi na 
to viču, a ipak jednoglasno odobravaju te izdatke. To 
je slično krvotoku, koga nitko ne može zaustaviti, dok 
bolesnik od same slabosti ne umre; slično je šećernoj 
ili vodenoj bolesti, gdje se sve hranive tvari bolesnika 
pretvaraju u šećer i vodu. Opasno je to stanje i mora 
se tražiti načina, da se spasi položaj. 

Godine 1934. izdano je na svjetsko naoružanje (po 
njemačkom računu) 14 milijarda 700 milijuna maraka. 
1935. izdano je već 18 milijarda 500 milijuna maraka, 
godine 1936. narasla je ta svota na 24 milijarde 400 mi- 
lijuna, 1937. skočila je na 33 milijarde, 1938. na 36 mili- 
jarda maraka i nema izgleda, da će ta linija naglo pasti, 
nego dapače vrtoglavo rasti. A zar 540 milijarda dinara 


" izdatka za jednu jedinu godinu ne znači bankrot svijeta ? 


Već je grčki pisac Herodot zabilježio : ,,Nije nitko 
tako bezuman, da bi volio rat više nego mir. Jer u ovom 
sinovi očeve pokapaju, a u onom oci sinove," (Povijest 
I, 87.). Zato je i pokušala konferencija za razoružanje, 
da tehnički onemogući rat. Ti napori, koji su stajali skupe 
novce, nijesu donijeli očekivanih uspjeha. 

Doduše ne treba tražiti previše. Potpun mir je nemo- 
guć. Nema ga ni u prirodi. Uvijek negdje vulkan neki 
baca, a ljudi po svijetu mirno oru i siju. Uvijek negdje 
potres prodrma, a ljudi grade palače i kuće kao i prije. 
Što smeta pšeničnom vlatu, što se uvijek ziblje i leluja 
na vjetru ? Ono ipak nesmetano raste. Atmosfera nije 
nikad apsolutno mirna, ali glavno je, da nema katastro- 
falnih ciklona. Ratovao je i izabrani narod, ratovali 
su najveći pacifisti (mirotvorci) pape. 

Kako se uspješno ograničuju požari, kako se uspje- 
šno bori protiv poplava, i ako će ih uvijek biti, tako se 
mogu ograničiti i ratovi. Ne smeta, što će tu i tamo jek- 
nuti bojna trublja, da pročisti kao zdrava oluja zagu- 
šljivu atmosferu ; glavno je, da rat ne bude po rije- 
čima Mussolinija ,,vrhovno kasacijono sudište među 

narodima". Neka bude samo izvršna vlast nekog višeg 
duhovnog i moralnog kasacijonog suda, A nije ni kori- 
sno ni pametno, ako se svi uzdaju samo u oružje. Ta 
tko nosi oružje ? Davno je poznata istina, koju je ne- 
davno iznio jedan pukovnik američkog ratnog ministar- 
stva: ,Kakovo se god oružje upotrebljavalo, rat će 
uvijek dobiti sposobnija i duhovitija strana". To je pri- 
znao i Napoleon i svi veliki vojskovođe. Pamet caruje, 
a snaga valja klade. Ne će dakle pobijediti beton, nego 
srce, ne materija nego duh. ' 


Pa kad je to tako, ne treba zaustavljati naoružanje i 
utakmicu među narodima. Neka pobijedi što je sposob- 
nije! Ali to oružanje neka bude duhovno, a ne fizičko. 
Neka se vlasti, koje žele gospodovati svijetom, pobri- 
nu, da sagrade što više škola i unaprijede narodno zdrav- 
lje i što je najvažnije uzdignu ćudoredan i vjerski život 
naroda, pa su sigurni i mogu bez brige spavati i bez to- 
likih tankova, aeroplana i podmornica. Kad ustreba, 
lako će se iz mirnodobskih bogatih pričuva naći što treba 
za ratni materijal. I iz povijesti znamo, da su ogromne 
države i gradovi cvali kroz stoljeća uz najmanje naoru- 
žanje samo snagom kulture, jakog prometa, spretne 
diplomacije, dakle uljuđenim metodama. Zašto da se 
čovječanstvo iz sveučilišta vraća u klupe pučke škole 
ili na metode afričkih divljaka. Držati silne stajaće 
vojske i skupa skladišta oružja i municije, koja uslijed 
kojeg iznašašća neprijatelja mogu za čas biti zastarjela 
i neupotrebiva, očajno je razmetanje, u koliko nije i 
izazivanje drugih naroda na rat. Mali Dubrovnik prko- 
sio je silnoj Porti kroz vjekove i nijesu ga uništile tur- 
ske vojske nego nutarnje propadanje i nesloga vlastele. 
Divlji ali nepokvareni narodi sa sjevera nadvladali su 
Rimljane primitivnim oružjem. Zato sociolozi moraju 
dići glas i sprečavati rasipavanje narodnog imetka do 
bezumnosti i istodobno sprečavati slabljenje naroda, 


koji se uzda u liferante oružja i podzemne kasemate,. 


a ne u svoju discipliniranost, hrabrost i pravičnost. 
Hoće li to mišljenje doskora prevladati u velikom po- 

đitičkom svijetu, mi dakako ne znamo, Ali značajno je, 
“da je i engleski državnik i ministar pretsjednik Neville 
“Chamberlain (Čemberlen) dne 19. prosinca 1938. pri- 
:znao javno i jasno pred 483 poslanika u Donjem Domu : 
,»,Razum je najbolje oružje na svijetu, s kojim se može 
“voditi borba, a malo izgleda na uspjeh ima tvrdnja, da je 
sila najuzvišenije oružje naročito u borbi protiv razu- 
:ma“. Ipak je i Chamberlain odmah poslije tih riječi iz- 
javio, da je potrebno, da se Engleska što jače i brže na- 
«oruža, jer da to i drugi rade... Kad će se naći koja od 
velesila, da prva dade dobar primjer i zaduži čovječan- 
“stvo na vječnu zahvalnost ? 


XIII. 


SELJAČKI DOM JE TEMELJ SVAKE KULTURE 


Do smrti ne ću zaboraviti utisak, što sam ga dobio, 
kad sam u Poljicima u jednoj zadružnoj obitelji opazio, 
gdje na zidu visi 18 pušaka svih sistema i kalibara, Nije 
to bila zbirka oružja, nego je svaki odrasli muški član 
imao svoju pušku (na području nekadašnje dubrovačke 
«republike sv. Vlaha bio je običaj, koji su i vlasti do pred 
«rat poštivale, da muškarci posjeduju i javno nose viteško 
“oružje). Tih 18 pušaka je značilo, da u kući ima 18 radnih 
muških sila. Dok sam sjedio u velikoj sobi, koja je imala 
(prozore prema moru, odakle je dolazio miris čempresa 
i naranči, te razgovarao s domaćinom starcem, koji je 
pušio na ogromnom starinskom čibuku, ušla je stopanica 
ćdli reduša s ključima za pasom, a za njom djevojke, da 
«nas posluže. Stoljećima utvrđeni red (bez bezbrojnih 
(papirnatih i svaki čas drukčijih naredaba ili zakona) 
u takvim se zadrugama sveto poštivao. Starinski pošteni 
i kršćanski običaji i uljudbe bili su na snazi i svaki im 
se pokoravao. Bilo je ruha i kruha, rada i reda, sloge i 
ljubavi. Sud dobrih ljudi izravnavao je razmirice u 
“selu. Baština se nije krnjila i tako su pojedine kuće ra- 

šle u velike i plodne zadruge, kojih su se ogranci, kad' 


bi broj duša bio prevelik, bez procesa i svađe odvajali: 
u zasebne družine. Nije se dogodilo da djevojka ostane- 
bez miraza, starac ili bolesno čeljade bez posluge i pri-- 
stojnog uzdržavanja. Bogu su se molili i pjevali, svet-- 


kovali svece, postili postove, plaćali poreze, goste do- 


čekivali, Moral i poštenje su cvali, nezakonite djece: 
nije bilo, divlji brak nije bio poznat ni po imenu. Žene: 
su jele posebice ili poslije muških i druge posluživale+ 
i tako se učile čednosti i poslušnosti. Nije se događalo,. 


da kogod troši više na svoje odijelo i nakit, nego mu 


se dodijeli. Nije bilo raskoši i mode, jer se nosilo krasno- 
i slikovito narodno ruho, što je bilo dugotrajno i so-- 


lidno, jer su ga marne ruke u kući izrađivale. 


Kad čitamo stare listine, vidimo, da su Slaveni: 
imali lijepo zadružno pravo, kojemu se dive i dana-- 


šnji pravnici. I što je glavno, to je pravo bilo živo, u: 
praksi provađano, a ne kao današnje naredbe, koje: 


ostaju samo nacrti. Ti starinski zakonici bili su zapravo- 
samo ulomci iz evanđelja i primjena načela prirodnog: 


i zdravog razuma. Bili su kratki, ali jezgroviti poput 


sinajskih Deset zapovjedi Božjih. To je silna prednost. 
prema današnjoj zakonodavnoj poplavi i pljusku para-- 
grafa. (Samo jedan noviji zakon — zakon o drž. raču-- 
novodstvu od 4. VIII. 1934. — ima ni više ni manje- 


nego 246 glomazna paragrafa). Svake godine izlaze či-- 


tave zbirke i knjižnice zakona ; ko će se tu snaći i ko. 
će to obdržavati ? Naziv dobrog pravnika zaslužuje- 
danas već onaj, koji se samo sjeća, je li koji zakon o ne-- 
čemu izdan. Pa kad poznavanje zakona nije moguća stvar ,. 


koje čudo da je još nemogućnije njihovo obdržavanje. 


Bolje bi bilo, da se i zakonodavstvo najvažnijeg - 


dijela društvenog života približi visoko ćudorednoj i 


poštenoj, a ipak tako jednostavnoj narodnoj duši i: 
shvaćanju, to prije što još postoji korjenje lijepe pre-- 
daje i što nije teško dodati bogato iskustvo novijeg: 


vremena. Poslije jedne besplatne i pravedne komasa- 
cije u svakoj općini trebalo bi stvoriti zakon, da novi: 

škućni brojevi ostaju vječno, da se tako temelji kućnih 
zadruga ne ruše. Posjed treba da ostane u obitelji do 
.zadnjeg potomka. Dijeljenje i parceliranje ima da pre- 
stane. Ako članovi ne mogu živjeti od čitavog posjeda, 
ne će živjeti ni od njegovih ulomaka i mrvica. A na- 
'pokon zemlja se tako upropašćuje i posjedi stiskaju i 
“sitne do besmislenosti. Promatrao sam u Slavoniji, kako 
:su jednu kućnu zadrugu, koja je u selu imala kućište 
:sa 24 hvata širine, podijelili na 3 dijela, tako da je svaki 
'imao 8 hvati ulične širine. K tome su zajedničku kuću 
srušili i ciglu po ciglu dijelili. Za malo vremena mjesto 
“veličanstvene, solidne i visoke kuće s lijepim ulaznim 
vratima i širokim dvorištem, nalazile su se 3 bijedne 


'kuće ili zapravo kolibe i 3 razvaljene ,,nove' kapije. . 


Nisam zato, da se svijet vraća na preživjelu starinu i 
«da trpi ono, čega su se i stari jedva čekali otresti. A to 
Jen. pr. prisilni zadružni život kao za vrijeme pograni- 
«čne regimente. Ali nisam ni za to, da se iz tog sustava 
“izbaci baš ono, što valja, što je dobro za sve prilike, a 
to je stalnost seljačkog posjeda. Svaki dan isto sunce 
«izilazi i ne dodija. Tako bi trebalo da i na selu, koje je 
“temelj države, postoje stari, drevni, dugovječni, časni 
«domovi i ognjišta. Narodnu povijest i veličinu stvaraju 
samo korenike. Nek mladice izbijaju, ali panj neka 0s- 
“tane. Ali napokon zašto ne bi nekoliko oženjenih 
:parova, koji su krvlju vezani, moglo pod jednim krovom 
'živjeti, kad u Rusiji misle, da mogu tisuće i: milijune 
imajrazličitijih ljudi natjerati da žive zajedno ? Ali u 
našim prilikama to nije nužno. Neka se obiteljima, koje 
ine mogu živjeti na starim brojevima, dadu novi brojevi 
i dodijeli novo zemljište u još nekoloniziranim kraje- 
“vima. 


Široka je zemlja. Bar naša država ne mora svijet 
supućivati u kolonije, kad ih ne upućuju ni one, koje 
“imaju 200 duša na č. km. Koliko novih naseobina, sela 
i gradića dade se parcelirati po našim poljima i brdi- 
“ma! Samo treba se držati t. zv. kalifornijskog načina 
ikoloniziranja, t. j. da ona ide putem, koji joj otvaraju 

nove željezničke i motorne pruge. Od ljepote prirode: 
ne živi se. Treba kolonistima dati najprije stanicu i: 


električno svijetlo, telefonsku vezu, nogostup, bunare: 


ili vodovode, treba im sagraditi na 50 - godišnju amor- 


tizaciju kuće, zdrave i lijepe, pa ne će biti toga sveuči-- 


. lišnog profesora, koji ne bi drage volje ostatak života. 


proveo u čistoj i zdravoj prirodi. A po gotovo bi sve“ 
seljake, koji bi istupali iz tijesnih kućnih zadruga, tre-- 


balo ureda radi kolonizirati po mogućnosti u istom: 
okrugu, u kojem su živjeli i dodijeliti svakome komađi 
zemlje. Pa kad su u zadruzi, spomenutoj na početku: 
članka, mogli lijepo živjeti mnogobrojni članovi u kršu: 
i kamenu, iz koga su izvlačili ulje i vino, med # 
mlijeko, voće i žito, lan i svilu, moglo bi na našem 
području uz racijonalno obrađivanje živjeti još 50: 
milijuna ljudi, 

Nisu pretjerane riječi jednog našeg pisca u ,,Na- 
rodu": ,,Slatka je ovo zemlja! Malo je ima i ne brekti: 
od soka, ali se svaka kap njezina soka pretvara ili u kap: 
Vina ili u kap mirisa ili u jedan cvijet ili u jednu palmu". 


XIV. 


SELO ILI GRAD ? 


Zašto svijet ne bi mogao biti ljepše i bolje uređen ?' 
To ne ovisi ni o kome, do o nama, o ljudima. Bog nam je 
dao zemlju punu zlata, srebra, gvožđa, mramora i ug- 
ljena, badava iz zemlje izviru najdragocjenije ljekovite: 
vode, slapovi buče dan i noć i gromoglasno pozivaju: 
ljude, da iskoriste te silne snage, svake se godine zakiti' 
zemlja novim cvijetnim beharom i proizvodi daleko- 
više žita, voća i povrća, nego nam je potrebno, šume: 
same rastu do neba bez ljudskog posredovanja i brige,, 
mora su puna ribe, koja bi mogla hraniti sav svijet,, 
kad plug ne bi ni zaparao zemlju. Ima pravo Zmaj-Jova,, 
kad pjeva :: 

»O kako je lijep ovaj svijet 
Ondje potok, ondje cvijet. ,." 


A naš Izidor kao u viđenju veli : 


»U bašćama rastu srebrena stabla 
I plodovi zlatni smiju se s grana 
Bistrice vode protječu kroz njih 
Pada s nebesa međena mana." 


Doista od Gospoda dobivamo manu s neba, jer 
uza sve naše grijehe i zločine nije prestalo sjati njegovo 
sunce i duvati vjetrovi, koji donose kišu i rodnu godi- 
nu. Svake godine zemlja kao dobra služavka u rđava 
gospodara bez prigovora daje sve, što dječici Božjoj 
treba. : 

A ipak je tako zlo i tjeskoba na svijetu! Mnogi 
kunu dan svojega rođenja, samoubojstvo je samo jedne 
od prošlih godina počinilo u svijetu čitav milijun ljudi, 
2,400.000 umrlo je od glada, a bezbrojni milijuni prije 
reda su isto ostavili svijet uslijed socijalne bijede, bole- 
sti i nevolja. To nije volja Božja. Bog je dao ljudima 
svoj zakon, dao im je razum i slobodnu volju i zato je 
svijet u stanju, da-ljepše udesi svoj život. 

Prva zapreka koju treba ukloniti jesu pretrpani 
gradovi. Čitam neki dan u jednim našim novinama : 


Čim grad postaje veći, duša njegova postaje hirovita, 


nestalna. Velegrad je uvijek bolestan. Asfalt ništi sve 
one životonosne kanale, koji vežu čovjeka sa zemljom, 
baštinom predaka". To odobravam, ali nikako ne odo- 
bravam ono, što slijedi: ,,Spasiti ga može samo, povre- 
meni priliv zdrave krvi sa sela." Gradski moloh pro- 
žderat će i taj priliv zdrave krvi, kako je iskvario i dosa- 
dašnji priliv. 

Treba stvoriti nove gradove i nova sela na taj na- 
čin, da se spoje prednosti grada i sela. Zar nije tehnički 
moguć takav grad, da čovjek s prozora s jedne strane 
gleda na korzo, na City, a s prozora na drugoj strani 
da uživa u oranicama, livadama i šumama ? Zar nije 
moguće stvoriti nešto novo, gdje bi čovjek imao seoski 

mir i blizinu prirode, a ipak bio povezan sa svijetom 
prugama, telefonom, i imao električno svijetlo, vodovod, 
lijepe crkve i hotele, vodoskoke i botaničke vrtove, ku- 
pališta i igrališta, te mogao asfaltiranim nogostupom 
bez blata i prašine pristupiti za kratko vrijeme u naj- 
bliže škole, dućane, ordinacije ? 

Današnji gradovi ostavljaju ljudsko srce pusto i 
prazno. To se vidi najbolje prilikom velikih blagdana. 
Čitam u jednim našim novinama, kako n. pr. Parižlije 
dočekuju najveće i najintimnije blagdane — na ulici 
ili u kafani, jer ogromna većina živi po zbijenim stano- 
vima sumornih peterokatnica. ,,Mase drežde svu noć 
pred bioskopima. Rijetki su privilegirani koji su sebi 
mogli priuštiti gozbu ili nakititi božićno drvce..... 


( Ko da ne zavidi seljaku ili seljanki, koje budi ševa, a us- 
 pavljuje ušara i čije se lice rumeni kao kajsija na suncu, 


samo kad ne bi i taj seoski svijet našom krivnjom živio 
u nevolji i lošim zdravstvenim prilikama, te bio prisi- 
ljen, da bježi u grad radi nesređenih socijalnih prilika 
i nemogućnosti da na selu nađe zarade. A ko bi tek opi- 
sao moralnu pokvarenost velikih gradova ! 


Druga zapreka boljem životu jest potpuni nered 
u zvanjima i zanimanjima. Kad su nedavno slali poziv- 
nice za zemaljski kongres gostioničara u Zagrebu, poslano 
je 40 tisuća pozivnica na kafanare, hotelijere, bufečije 
it. d. Ogroman je to broj i zato nije moguća ni kon- 
trola od strane društva, a ni njima samima nije moguć 
bolji život i ljepše uređenje radnja. Tako ima 34 tisuće 
mlinova, puno više nego treba. Tu treba za sve radnje 
i zvanja provesti sustav kao kod apoteka — koliko ih 
može živjeti i koliko ih svijet treba, ni jedno više, ni jed- 
no manje! Prije su bar cehovi brigu vodili za svoje čla- 
nove i imali su posla i rada oni i njihove obitelji, sami 
carevi su raspisima i patentima uređivali njihove sta- 
tute. Liberalni kapitalizam i sloboda utakmice, koja se 
ne obazire na ljude, nego na uspjeh kapitala, nema 
mjesta u socijalno naprednom narodu. Preči su životi 
i sreća i blagostanje ljudi od ma čijih para. Danas na pr. 

«dimnjačari bolje žive nego mnogi fakultetski spremni 


ljudi, kojima društvo ne može da nađe mjesta. U sa- 


moj Ljubljani ima 55 nezaposlenih profesora a za uči- 
telje niko i ne pita. Socijalna geometrija treba da obu- 
hvati sav narod i sva zvanja. Nema nikoga suvišna na 
“zemlji, nema nikoga, koji nije trebao da se rodi. Samo 


treba da se rodi jedamput i onaj, koji će prodrmati us- 
pavane kršćanske i humane osjećaje ljudi i naučiti ih, 


«da lijepo povežu moderne tehničke prednosti sa socijal- 
:nim potrebama sadašnjice. 


XV. 
RAVNOTEŽA U PRIRODI I U TEHNICI 


U Bavarskoj postoji između Walchensee i Kochelsee 


“čitav sustav tehničkih naprava i kanala, koji reguliraju - 


razinu vode i tjeraju električne turbine, da se ipak nig- 


«dje ne opaža nikakav rov, te se tako sačuva veličanstvena 


ljepota prirode. : 
Na tu istinu ljudi često zaboravljaju i: odveć na- 


:glašavajući tehniku kvare prirodu, od koje tehnika i 
Živi. Priroda je riznica blaga Gospodnjega, iz koje su 


ljudi vadili sve od kamenog doba do danas. Flora i fauna 


«čedo su prirode. Ona je dala materijal za sve škole, svu 
kulturu i civilizaciju. I tehnika je njezino dijete, jer 
nije ništa drugo do oponašanje i iskorišćivanje prirodnih 
sila. 1 baš zato ne treba dozvoliti, da dijete zlostavlja 


i ubija svoju majku i hraniteljicu. Bog. nam. je .u .njoj 


«ostavio upravo ogromno bogatstvo i prostro bogat stol | 


i pravi je zločin protiv Boga i protiv društva ljudskog 


«dozvoliti tehnici, da harači i pustoši našu najveću prija- 


teljicu i dobročinku, prirodu. 
Pravo veli Dr Bubanović: ,,Mi smo djeca sunca! 


«Čast dojakošnjoj sintetičkoj kemiji i industriji, koja je 


iz nje nikla, ali ona je povukla čovjeka sa zelenih livada, 


«cvjetnih vrtova i žitorodnih polja u tamne rovove i pra- 
:Ššne i smrdljive tvornice." 

Samo jedno naše društvo (,,Šipad'') posjeklo je u: 


godini 1933. ogromnu količinu od 458.368 kubičnih me-- 


tara smreke i jele i 171.959 kubičnih metara bukovine. 


Koliko je tih krasnih gorostasa moralo bolno jeknuti: 
i zauvijek na zemlju pasti pod nemilosrdnom i hlad-- 


nom sjekirom poduzetnika! Koliko je pak sitnih i nje- 


žnih ptičica poubijano, koliko divljači uništeno i tako» 


ravnoteža prirode poremećena! To se dakako gorko: 
osvećuje. Postoji opasnost, da nas preplave opasni kukci,, 
da se nekoć bogate pokrajine pretvore u Saharu, da 


presuše izvori, osile zaraze, počnu harati dosad nepo-- 
znati vihrovi i klimatske nepogode i sruši se na nesretno“ 
čovječanstvo svih 10 misirskih zala najedamput. Zar: 


nije dosta grozna i najnovija pouka iz Amerike — gdje 


su vihori pijeska samo u državi Kolorado zasuli 100.000“ 


hektara obrađene zemlje i učinili je za stoljeće neupora- 
bivom. To je tek ona prava ,žuta opasnost", koja 


prijeti i Americi i nama, ako budemo uništavali šume: 
kao dosad i ako ne budemo mobilizirali sve raspoložive- 


sile, da se već pusti krajevi ponovo zaodjenu u pri-- 
rodni lijepi zeleni plašt. 


Pa što su ta hvaljena ljudska djela spram prirode ?“ 


Sve, što su dosad ljudi uradili, svrab je na lijepoj i djevi- 


čanskoj površini zemlje. Tehnika je zemlju izrovala kao- 
crv jabuku, nebo je pocrnilo od čađe, dima, mjesto zele-- 


nila i mirisa došao je smrad otrovnih plinova, ne zvižde 
kosovi i ne biljišu slavuji, zebe i ševe, ne šume više: 
onim tajinstvenim šumom vite jele i borovi, mjesto njih 


razdire živce dan i noć lupa točkova i kreštanje sirena.. 


U prljavim i tijesnim gradskim četvrtima ne zna se kad 


je zora, kad večer, kad proljeće, kad jesen, jer uvijek. 


umaraju i biju oči iste sive boje, guši ista prašina i po- 
znati gradski zadah, vlada vječni sumrak i sjena. A 


gdje su slučajno i ostali izvjesni isječci šuma i livada,, 


prešli su ljudi u drugu skrajnost i zabranili sirotinji i 


dječici branje jagoda, cvijeća, gljiva i skupljanje suva-- 
raka, izdali su drakonske naredbe o čuvanju prirodnoga. 


blaga. Što će nam i takva priroda pod staklenim zvo-- 

nom samo za gledanje i za tužnu uspomenu onoga, što. 
je nekad bilo ! : 

Svijet si samo truje i ogorčuje život, sve više se uda- 
ljuje od prirode, sve teže dolazi do onoga, što mu pri- 
roda besplatno nudi — a to je život, zdravlje i blagosta- 
nje. Dandanas već mala dječica prije polaska u školu 
moraju primati u svoje malo tijelo otrov u obliku 
vakcina. Najvećim otrovom (sumporom i modrom gali- 
com) zasićuje se najplemenitije voće i sok (grožđe i vino). 
Otrovom se praše šume i vrtovi. Najljućim arsenikom 
brane se ljudi protiv vrana i lisica i drugih nepoćudnih: 
životinjica. I sami sebe liječe najopasnijim otrovima, 
od kojih je na pr. optochin tako opasan, da oduzima 
očni vid itd. Sredstva za desinfekciju, za prepariranje, 
bojadisanje, oružje i sl: sami su otrovi. Čitav život u miru 
i u ratu u znaku je trovanja, rastvaranja i smrti, 

A priroda je ipak život, lijepi život. Kad bi se samo: 
nje držali, svi bismo uživali onakav život, kako nam ga je 
namijenio dobri Otac nebeski, koji voli djecu svoju. 
Priroda nas najbolje hrani i u zdravlju, snazi i ljepoti 
uzdržaje i od bolesti liječi i nju nam nikakvi nadomjesci 
a kamo li otrovi, ne mogu nadomjestiti. Neprirodan ži- 
vot današnjih ljudi većinom je kriv nesretnom i ner- 
voznom životu i ranom umiranju. 

Bezuvjetno je potrebit neki ispravak života i po- 
vratak prirodi, originalu nepokvarenosti i života, Ali 
krajnosti se dotiču ! Zato treba da se držimo prave mjere 
kao vlak tračnica i da ne skrećemo ni desno ni lijevo. 

I u samoj tehnici ljudi su išli do skrajnosti. Mjesto: 
mnoštva lijepih, u prirodni okvir zgodno ugrađenih sela 
i gradića, sanatorija, elektrana, tvornica, hotela itd., 
ljudi iz čiste oholosti i umišljenosti sve centraliziraju 
i zasnivaju u gigantskim razmjerima, što je već iz prak- 
tičnih razloga nesvrsishodno. Tehnici je svrha praksa 
i praktične potrebe, a ne pravljenje pokusa. Kad bi 
mjesto stotinu brodova koja država napravila jedan: 
jedini ogromni brod, riskirala bi, da od jednog jedinog: 
torpediranja ostane bez flote. Tako mjesto cijelog su- 

stava električnih turbina i naprava, nije praktično na- 
praviti jedan kolosalni uređaj, jer bi uslijed n. pr. jednog 
atentata ostala cijela država bez pogona i u mraku te 
bi odjednom zastao sav gospodarski život. Tako vječnu 
opasnost čine za ljude i silne zaustave. 

Ali najviše griješi se prevelikom  industrijalizacijom 
života. Strojevi dobivaju prevlast, buka mašina zaglu- 
šuje svijet. Za volju strojeva, što tisuće dnevno ispadaju 
gotovi iz tvornice, moraju ostati stotine tisuća ljudi 
bez kruha i posla. Niko pametan ne može u načelu 
prigovoriti strojevima, što olakšavaju ljudima tjelesni na- 
por i pošteđuju od preteških i ponižavajućih tjelesnih 
služba. Koji se sluga može isporediti s elektrinom, koja 
za ciglu sekundu obiđe sedam puta ekvator ? Ko žali, 
što je ljudima uspjelo na daljinu govoriti i gledati ili od- 
jednom rasvijetliti čitave gradove ? Ali ne smije se do- 
zvoliti da industrija i kapital radi nesmetano i slobodno, 
kao da ne postoje milijuni usta i grla, koje treba nahra- 
niti. Treba stvar urediti tako, da strojevi služe ljudima, 
a ne obratno. 

A svaka pretrpanost i onako je neumjesna. Šta 
će mi auto na cesti, gdje ne mogu ići brže od pješaka, 
kad je sve pretrpano automobilima ? Čim je nečega pre- 
više, ne valja, kako ne valja ni onda, kad je premalo. 
Treba da postoji omjer između prirode i tehnike, između 
čovjeka i tehnike. Sloboda i utakmica imadu svoje gra- 
nice. Ako su ljudi braća, ako su sinovi jednog Oca nebes- 
koga, treba da se pobrinu za milijune željne sunca i kruha, 
kad i onako to sunce besplatno sja za sve, a zemlja daje 
kruh i sve potrebno. 

Čovječanstvo obilazi čitav krug zabluda, ljudi ku- 
šaju na svojim leđima sve sustave uređenja svijeta i 
plaćaju svoje iskustvo krvavim i bolnim žrtvama, da se 
konačno vrate na ono jedino ispravno stanovište, da se 
jedan mora obazirati na drugoga. Zemlja je ograni- 
čena, a ljudi je mnogo. Ko će složiti interese i potrebe 
svih, ako pojedinci svoju ličnu slobodu i zahtjeve ne dadu 
okrnjiti i svesti na pravu mjeru ? A to najuspješnije 

i najbezbolnije vrši kršćanstvo, koje uzima u zaštitu 
i živote onih, koji se još nisu rodili, pa gdje ne bi znalo 
voditi brigu za one, koji su tu i koje ono smatra ne samo 
pojedincima zemlje, nego i baštinicima neba. 


,Zaman je muže zvati i boge poganske 
Potrebno je iskat načine kršćanske!“ 


Tako je pjevao naš veliki pjesnik Petar Hektorović. 
Kršćansko evanđelje ima srca i za ljude i za zemlju. 
Zato je ono pozvano, da posegne i u socijalna pitanja. 
Zato socijolozi treba da danas pomnije studiraju ,,Qua- 
dragesimo anno" nego Marxov ,,Kapital", 


XVI. 


LICE I NALIČJE KAPITALIZMA 


Kapital je kao vatra i voda dobar sluga, a loš go- 
spodar. Sva ozloglašenost kapitala dolazi od toga, što: 
kapital postaje božanstvo, oko kojega se sve kreće i 
kome sve služi; postaje svrha, mjesto da ostane samo: 
sredstvom. Pa kao što se neko sredstvo samo onda i u 
onoj mjeri upotrebljuje, ukoliko je potrebno za izvje- 
stan plemeniti cilj, tako i ozloglašeni kapital može i te 
kako časno poslužiti za oživotvorenje najvećih socijal- 
nih ideala. Bez njega se zapravo i ne može ništa. I ko- 
munizam je kapitalistički sustav i to još u većoj mjeri. 
Dok je liberalni kapitalizam individualistički (individuum 
znači pojedinac), komunizam je kolektivistički kapita- 
lizam (kolektiv znači zajednica). 


Kad čovjek za velike bure na moru promatra s ka- 
kvom lakoćom talasi premještaju ogromne gromade 
kamenja, s kakvom lakoćom vihor lomi katarke i pustoši 
palube brodova, da nitko živ ne smije izaći iz kabine: 
van, sjeća se odmah, da ta silna: razorna snaga dolazi 
od ujedinjenih sitnih čestica vode i zraka. Ali kakogod 
te sile imaju rušilačku snagu, mogu imati i stvaralačku. 

(Voda tjera turbine i mlinove i sl.). Tako je i s kapita- 
lom, koji je nagomilana snaga novca, robe ili radnih sila 
i strojeva. 

Kapital je privlačan najviše radi svog ploda, koji 
raste to više, što se više povećaje. I to nije ništa nepri- 
rodno i nemoralno. Ako deset ljudi, mjesto da svaki za se 
zapali jednu vatru, da skuha ručak, načine zajedničko 
ognjište i zapale zajedničku vatru, imat će odmah ušte- 
du i korist. Ne će se trebati svih deset mučiti oko vatre, 
plamen i žar bit će jači, drva će potrošiti manje itd. Je- 
dino, što pojedinci gube, je zadovoljstvo, da si svaki pri- 
ušti vlastitu vatru. Ono istina, obitelji radije lože svaka 
za se, jer ne želi niko, da mu drugi zaviruju u lonac, a i mo- 
žda štogod ukrade ili smiješa i uopće ne želi, da drugi 
znaju, što, kako, koliko i za koga sprema. A gdje ti poje- 
dinačni interesi ne postoje, ljudi su se oduvijek udruži- 
vali i udruživat će se i tako će kapitalizam uvijek posto- 
jati. 

Svi hvale ljude, koji su toliko zaslužni za kulturu 
svojim djelima, da su dostojni bili da budu nagrađeni. 
I Nobelova je zaklada jedan kapitalistički fond od 31 
milijun švedskih kruna, Ne može dakle društvo ni da 
nagradi koga, ako nema kapitala. i 

A i zadruge rade na kapitalističkom temelju. Zadruge 
uzimaju upisninu od ovoga, upisninu od onoga, članarinu 
od ovoga i onoga, primaju uloge na štednju i tako sabiru 
kapital. Po svim kapitalističkim načelima vodi se knjigo- 
vodstvo, novac okreće u robu ili daje uz kamate na zajam 
(1932. dale su zadruge u Jugoslaviji 434 milijuna Dinara 
zajma). Kad se ne bi pazilo, kuda idu viškovi i u koje 
svrhe se dijeli čisti prihod, bez sumnje bi se i zadruge 
izvrgle u kapitalističke nakaze, kako se i u Sovjetskoj 
Uniji narodni imetak pretvorio u ogromnu tvornicu 
vružja za revoluciju i rat. 

Mora se dakle paziti, kome kapital služi i u koju 
svrhu. Kapital nagomilan od dioničara u jedno veliko 
dioničko društvo sasvim je nešto drugo od kapitala u 
rukama jedne zadruge. Dioničari ništa ne radeći beru 

gotove plodove uloženog kapitala i time stvaraju u na- 


rodu onu poznatu vjeru u svemoć novca i suvišnost sva- 


kog rada bogatih ljudi, stvaraju lakomost i utakmicu 


za naglim obogaćenjem, iz čega izviru bezbrojni zločini 
i nemoral. ,,Svemoćni dolar" postaje kumir, burza po- 


staje crkva, špekulacija i profit postaju vrhovni zako- 


nici prava i morala. Slično i kapital banaka i sličnih us- 
tanova čeka kruha bez motike, dok nasuprot zadružni 
kapital ne pozna ravnateljskih plaća, nagrada i diobe 
«dobitka ni skupe režije, luksuznih palača ili automobila. 
Zadružni kapital uopće ni ne računa na mrtvi novac 
nepoznatih ljudi i preživača, nego skuplja sitne priloge 
onih najmanjih, svojih čestitih i lično poznatih sugra- 
đana, vodi sve poslove besplatno smatrajući to časnom 
žrtvom i svetim apostolatom za dobru stvar, a sve pri- 
hode i viške upućuje u pojačanje zadruge i granjanje 
njezinih poslova. To je slika biljke, koja raste. I kako od 
šipke postaje hrast, tako mogu i zadruge učiniti čudesa 
i same voditi cjelokupno narodno gospodarstvo i promi- 


“ cati obrt, tehniku, industriju, trgovinu, izume, podizati 


najveće kulturne i prosvjetne zavode i podići narodno 
blagostanje do vrhunca sjaja bez pomoći kapitalista 
i njihova novca, stečena na sumnjiv način. 


Krajnosti treba se čuvati. Ne smije se prezirući 
kapital velikih bogataša, financijskih velikana i banaka, 
koji su za volju masnog dobitka i dobre pljačke spremni 
financirati i najkrvavije ratove i najnemoralnije protu- 
narodne poslove, potkresati sam izvor kapitala uopće. 
Jer, kako rekosmo, kapital u dobrim rukama i za dobre 
svrhe je i potreban. Ako u Jugoslaviji imaju 143 multi- 
milijunera, što zato ? Vojnik se nada postati generalom, 
svećenik biskupom, a trgovac milijunerom. Ljudska 
častoljubivost je znak života, dok je pomanjkanje tog 
častohljeplja znak mrtvila i bolesti. Sportaši se bore 
uz pogibao života za zlatni pehar ili medalju, a trgovački 
i poslovni svijet i uopće svi gospodarski činioci misle 
na blagostanje, koje bez bogatstva ne mogu zamisliti. 
Oduzmi vatru iz kotlova i lokomotiva će prestati raditi, 

auto bez benzina ne može ni makac smjesta, a tako je to: 
i sa prirodnom čežnjom za uživanjem i bogatstvom. 


To je najveći podstrek sveukupnog rada i kulturnog: 


nastojanja, jer kod većine ljudi ne pale više duhovni: 
nego stvarni motivi. Zašto ne bi čovjek mogao postati 
i milijuner, kad može postati prosjak ? Kad bude druš 
tvo moglo ljudima obezbijediti onoliko, koliko treba 
za život, da ne bude ni jednog siromaha na zemlji, može: 
preći na sređivanje viška. Ne treba zatrpavati bunare,. 
dok su mnogi željni čaše vode. Radije treba tražiti na- 
čina, da od tih bunara ima što više ljudi koristi i da ne 
budu lih obiteljsko dobro jednog čovjeka. A to se može: 
postići samim oporezovanjem i bez otmice. 


XVII. 


DRUŠTVA, ZADRUGE I KORPORACIJE 


Tajna snage je u povezanosti. Najteži i najjači ko-- 
nopi, kojima se vežu lađe i dižu silni tereti, sastoje od 
mnoštva sitnih vlakanaca. Tajna svih uspjeha na boj- 
nom polju. je također u povezanosti četa. Napoleon je: 
izgubio bitku kod Waterloa i prijestolje, jer je jedan. 
general, na koga je računao, zakasnio (Grouchy). Po- 
jedinci stvaraju velika djela također samo iskorišćujući 
dobra zajednice. Zato je zadrugarstvo i udruživanje: 
sasvim redovna i shvatljiva prirodna pojava. Udružuju 
se i ptice i stoka, da se lakše prehrane i odbrane, gdje: 
ela bi udružio čovjek, koji je po prirodi društveno: 
iće. 

. Ali kao što se na jednom te istom dvorištu ne mije-- 
šaju guske s patkama, ni kokoši s puranima, tako se i 
među ljudima obrazuju posebni krugovi i zajednice ljudi 
sličnih zanimanja i mišljenja. I to je prirodna i zdrava. 
pojava. Ljude ne treba silom i umjetno tjerati u ka- 
lupe i društva. Oni nijesu grožđe da se prešaju. I što se: 
silom skalupi, kod prvog će se popuštanja pritiska bijedno 

rasuti. Ljude povezuje bolje nego ikakva sila njihova 
ideologija. Ona ih drži na okupu kao magnet svoje če- 
stice. 

Duša drži tijelo na okupu i daje mu život. Kad duša 
napusti tijelo, ono se raspada i nikakvim žicama ni apa- 
ratima ne stavi ga nitko u pogon. Tu veliku istinu često 
zaboravljaju ljudi i misle, da se gvozdenim lancima i 
naredbama može svijet držati na okupu. Ne, naprotiv 
duša igra u društvu veću ulogu nego što mnogi i misle. 
Materijalne krize i valovi raspadanja i dizanja mate- 
rijalne kulture samo su odraz nevidljivih struja, koje po- 
kreću duhove. Zato ne će ni zadruge spasiti svijet samo 
tim, što su zadruge. Kad se dva materijalista i sebičnjaka 
slože, ne će na jedamput postati podašni i požrtvovni 
ljudi. A požrtvovnosti i nesebičnosti treba zadruga i 
samo od nje i živi. Da ljudima bude moguće oduševiti 
se za zadruge i društva, treba da one doista i imadu ne- 
što idealno. Zato je najveća zadruga Crkva, jer najviše 
daje. Za njezino članstvo ljudi su žrtvovali sve, paisame 
živote. Ona je poslije toliko stoljeća počastila kardinala 
Fišera i kancelara Tomu More, kako ih svi carevi i kra- 
ljevi ovog svijeta ne mogu počastiti, i tako im vratila 
stostruko njihovu ljubav i odanost, što su je iskazali 
Crkvi za života. 


Treba da i ljudske zadruge i društva pođu sa stano- 
višta vječnosti a ne samo prolaznih dinara. Ako jedan 
čovjek umire, ne umire čovječanstvo. Ako se zasnuje 
lijepa ideja, uvijek će se naći ljudi, koji će je preuzeti, 
sačuvati i nastaviti. I sam Bog se brine, da se misli, djela, 
napori, žrtve i suze njegovih najboljih sinova ne izgube, 
dok se netragom gube i u prah rasipaju tobože najveli- 
čanstvenija djela bezbožaca i materijalista. Blagoslov 
Božji i pomoć Božja nije samo prazna riječ. Bog je stvo- 
rio čovjeka i stvorio ga je kao društveno biće, pa milošću 
svojom prati ne samo Crkvu svoju i njezine mnogo- 
brojne zadruge (redove), koji se uza sva progonstva 
sve ljepše razvijaju, nego i svaki drugi dobar i plemenit 
pokret. 

Jasno je kao sunce, da će bolje biti povezane one 
zadruge i društva, koje drži na okupu ista vjera, ista 
nada i isti ideali. Brat je mio, koje vjere bio, ali je još 
miliji, koji ljubi ono, što mi ljubimo. Gdje će se složiti 
i raditi iskreno zajedno ljudi makar i u čisto zemaljskim 
poslovima, od kojih jedan mrzi papu kao đavola i anti- 
krista, a drugi Ga sluša kao Oca, od kojih bi jedan otvo- 
rio harem, a drugi poštiva bračnu vjernost, od kojih 
jedan veli, da je bolje dati psu nego čovjeku, a drugi 
pomaže sirote, od kojih bi jedan i nedjeljom i na Božić 
radio, a drugi to slavi, od kojih jedan ne priznaje ni mo- 
litvu ni zakletvu, a drugi poštiva i Boga nebeskoga i kra- 
lja zemaljskoga. Ljudi moraju živjeti zajedno i pomagati 
se kao ljudi i građani, bez obzira na njihovo mišljenje 
i vjeru, ali veliko nešto i zajedničko stvoriti mogu samo 
ljudi iste ideologije. Zato je beskorisno braniti osniva- 
nje zadruga i društava prema duševnom opredijeljenju 
te smetati Crkvu i njezine redove u njihovu radu. To je 
nezadružno i nedruštveno i nečovječansko. 


Zadruge dakle treba da budu slobodne, kako se i 
pristoji za slobodne građane. Nasilje i politika jačih nema 
tu mjesta. Čovječanstvo treba da čuva svoje slobodno 
opredijeljenje kao prvi i glavni temelj svake kulture. 

Dobra je pšenica, dobar ječam, dobar je i grah i ku- 
kuruz. Pa ipak svako stoji u svojoj vreći i niko pametan 
ne pravi od svega toga neki zajednički ričet, koji i onako 
ne bi bio ni za što, ni za hranu marve ni ljudi. Tako se 
treba boriti i protiv svake zmešanije i unificiranja u 
zadružnom životu i životu uopće. Svaka rijeka ima svoj 
tok. Po potrebi mogu se vezati pojedine važne rijeke 
kanalima, mogu se regulirati, ali po dvije tri spajati u 
jednu nije nikome palo na pamet. Neka sve teče. svojim 
prirodnim smjerom, to je najbolje. Ljudi neka se brinu 
samo za potreban međusobni dodir i suradnju, za po- 
trebna sredstva i plemenite ciljeve. 

To ne znači, da vlasti ne bi trebale dati poticaj za 
osnivanje zadruga ili da ne bi smjele vršiti nadzor nad 
njihovim poslovanjem. Tko drugi i ima tako dugačku 

:ruku kao država ? Ona može mnogo dobra učiniti svom 
:narodu time, što podupire zadrugarstvo u svim prav- 
.cima. Time rasterećuje samu sebe, jer može baciti na leđa 
zadrugara jedan dio svojih obveza i poslova. U je 
:gama nalazi najbolje suradnike i savjetnike. I čitava bi 
država mogla biti jedna uzorna i velika Zadružna . 
u kojoj bi bilo opet više samoupravnih zadružnih kola i 
«saveza s mnoštvom slobodno učlanjenih staleških, kul- 
sturnih i poslovnih zadruga. To bi bila idealna korpora- 
divna država. . 
se mislima besjede Kristove na gori treba dru- 
:štva i zadruge razrediti ovako: 1. Društva prvoga reda 
«su duhovna društva, koja idu za slavom Božjom i spa- 
senjem neumrlih duša. II. Društva drugoga reda Su 
«ona, koja idu za duševnim dobrima čovjeka na vora 
kreposti i morala. III. Društva trećega reda, koja i lu 
za istinom i znanošću. IV. Društva četvrtoga reda, koja 
'idu za primjenjenim i praktičnim naukama i umijećima, 
“V. Društva petoga reda, koja idu za tjelesnim zdravljem, 
“VI. Društva šestoga reda, koja idu za gospodarskim do- 
*brima. VII. Društva sedmog reda, koja idu za zabavom 
;i športovima. Držeći se te raspodjele ne bi se dogodilo, 
«da športski klub ima prednost pred pobožnom og 
štinom ili zabavno društvo da uživa veće blagodati o 
jetnih ustanova. : 
i ea i zadruge sa crnolegijskim, framazunskim 
'i bezbožnim težnjama ne smije društvo ljudsko uopće 
da trpi, ako ne želi samo sebi da iskopa grob ; to su iz- 
rodi i bolesne pojave društvenog života. 


XVIII. 


GOSPODARSKA KONTROLA 


: ši das g: Lu pona« 

Mjera znači mnoga. U fizici znači točnos pod 
šanju Arapa, u umjetnosti ljepotu, u medicini zdrav- 
lje. Zar jedino u narodnom gospodarstvu da ne a 
ništa ? Zar jedino u tom području, koji je korjen svi 

drugih zanimanja i dobara da se trpi nered i opća slo-- 
boda ili bezobzirnost ? Nije li svim krizama bio uzrok. 
poremećenje ravnoteže bilo u proizvodnji i potrošnji,. 
bilo u vrijednosti novca i pokriću, bilo u izvozu i uvozu,. 
bilo u kojem drugom smjeru, o kojemu ovisi zdravo: 
i redovno stanje narodnog gospodarstva. 
Možda ne postoji jedno nadležno mjesto, koje bi 
o svim tim mjerama vodilo računa, ili ako postoji, ne: 
radi dobro ili pogrešno računa. Ja sam malen, da bih. 
u ovih nekoliko redaka solio pamet tolikim stručnjacima. 
u tom najzapletenijem području socijalnog pitanja, ali 
bih se ipak usudio zapitati dvije stvari: 1. Mora li to po-- 
dručje biti tako zapleteno i ne bi li se i u nj moglo unijeti 
malo više reda, prirodnosti i jednostavnosti? 2. Ima li 
koristi uopće od ikakvih mjera, dok ljude vodi čista. 
sebičnost ? 
Na prvo pitanje može odgovoriti i nestručnjak, da: 
su gospodarsko pitanje zapleli novčari. Ljudi se čude 
tajanstvenim receptima liječnika, Ali to je jedna milina: 
spram rječnika onih prvih. Recepti su pisani latinski, 
izrazi su točno određeni i svaki apotekar svijeta, dapače: 
svaki čovjek, koji znade latinski, može da ih točno pro- 
čita, razumije i iskoristi, Ali u moru bankarskih prenosa. 
i bilanaca ni najvještiji čovjek ne može uhvatiti istinu. 
za rep. Koliko puta se dogodilo, da uza sve stručne pre-: 
gledbe propadoše milijuni! Koliki su spretni zlikovci 
iskorišćivali i danas iskorišćuju tu džunglu i nered sta-- 
vaka i brojeva te uspijevaju, da daju. najljepši izgled: 
najlošijem radu. Tu treba društvo da pojednostavii 
stvar u vlastitom svom interesu. Tu treba da dioničar- 
skim i bankarskim metodama oduzme tlo čisto zadružno: 
poslovanje. 
. Na drugo pitanje treba odgovoriti, da moraju naj-- 

prije same javne vlasti prestati davati rđav primjer se-- 
bičnosti, pa se onda može očekivati i porast ljubavi pre-- 
ma bližnjemu u narodu. Gle, njemačka vlada sasvim to- 
čno zna, da je od 2 milijuna 24 tisuće 735 djece, što su. 
rođena još 1902., sposobno za rekrutaciju u 1922. svega: 

655 tisuća. Znači, da vlast točno prati život ljudi, kad 


to njoj ide u račun, pa bi mogla isto tako točno pratiti 
sudbinu i potrebe tih ljudi, kada to ljudima treba. I 
«onako su to njezini podanici i o njihovom blagostanju 
ovisi i njezino blagostanje. 

Da se na mjerodavnim mjestima vodila makar naj- 
jednostavnija statistika i kontrola o količini i istinskoj 
potrebi svih dobara i da su se makar u glavnim obrisima 
saopćivala javnosti potrebna opažanja i smjernice, te 
«omogućilo posredovanje i izmjena dobara u većem za- 
mahu, ne bi i dan danas bila 22 milijuna gladnih usta 
kraj tolikog obilja svakovrsnog dara Božjega, niti bi 
«se na jednom kraju bacali viškovi, koji su na drugom kraju 
.za život potrebni. 

Da državni uredi izrade jedan točan nacrt i popis 
:sviju zanimanja i sviju proizvodnja, mogla bi se onda po 
tom urediti potražnja i potrošnja. To ne bi bio ništa 
“teži ili dosadniji posao, od sadašnjeg kontroliranja ka- 
.zni, pečaćenja buradi, brojanja duhanskih  strukova, 
pregledbe poslovnih knjiga i zaliha, a bio bi zahvalniji, 
“korisniji i blagosloveniji. Svi bi ti podaci bili sabirani i 
.sređivani, pa zatim točno objavljeni. Ne bi .trebalo 
pritiska ni naređivanja vlasti, što da se prihvati, što da se 
.dokine, sami bi brojevi davali smjernice, a vlast bi sve- 
.jedno imala mogućnosti, da osigura svoje interese kao 
prvi i najjači gospodarski interesent, Glavno je, da se . 
.ne bi živjelo na puf ili na sreću, nego bi se znalo, što se 
“ima i što još treba, što se može, a što se ne može, što je 
sigurno, a što nesigurno. 

Dobar je Bog i daje svega izobilja, ali ne mora On 
«to još i urediti i pospremiti i porazdijeliti. Ljudska la- 
:godnost je prevelika, ljudska sebičnost i nedruštvenost, 
još su veće. To treba pobijati i narodno gospodarstvo 
«organizirati, povezati i pošteno voditi, a ne vječno rogo- 
boriti protiv neba. 

XIX. 


PRAVA PODLOGA VALUTE 


,»Nema kredita, nema budžetske mogućnosti, nema: 
novaca, nema potrebnih sredstava !'' to je grozan i oča- 
jan vapaj svih slojeva, najviše onih gornjih, u koje si-- 
rotinja i niže klase upiru oči. Drugi opet sa strepnjom: 
samo prate padanje i dizanje zlatne podloge itd. 

Čovjek bi zbilja nemoćno klonuo duhom, kada sve- 
to čuje i kad vidi legije besposlenih i gladnih. Ali kada: 
s duplim naočalima dobro promotrimo dizanje i pa-- 
danje vrijednosti nevca na burzi, kod kuće i vani, i kada. 
ispitamo uzroke pada kredita i poslova, moramo da se- 
sažalno nasmiješimo. ,,Sama pala, sama se ubila," veli 
naš narod. Ljudi su napravili krah i istodobno digli viku :: 
U pomoć! ' 

U Zagorju je jedna žena za vrijeme službe Božje- 
prolazila nedjeljom kraj dupkom pune crkve i s vrata 
viknula samo ove riječi : ,, Toranj se ruši, bježte svitu 1 
Nastala je pometnja, panika, vrata su se od zgnječenih: 
tjelesa zaglavila i sutradan je iz čista mira bilo 7 spro- 
voda. Tako je neko na burzi viknuo : ,,Dolar_ pada! 
I počeo je padati i povukao za sobom i funtu i franak i 
dinar, jer je kreditno poslovanje cijelog svijeta pove-- 
zano. Tako je nastala i ubačena parola : ,,Bit će rata!" 
i nastalo je panično naoružavanje. Poznata je pojava: 
utjecaja javnog mnijenja i glasina. na život i poslove 
uopće, a na kredit napose. Kredit je jako osjetljiv. Svaki: 
i najneznatniji događaj može da djeluje na tečaj novca ! 


I upravo zato treba da katolički socijolozi gordo: 
dignu glavu, kad vide, da konačno sav svijet i njegovi 
poslovi i isti život ovisi o riječi, o misli, o ideji, o moral-- 
nim i etičkim vrijednostima. Duševni i tjelesni život 
spojene su posude, čim pada vodostaj u jednoj, povlači: 
za sobom vodostaj u drugoj posudi. Oceanske valove 
i strašne ciklone podižu nevidljive struje vjetrova i smi-- 
ruju se tek, kad se te nevidljive struje smire. 

"Treba zato i valutu spasavati ne u Ženevi ni na bur- 
zi, nego ondje, odakle je pokolebana, u dušama i srcima 
ljudi i društva. Treba paniku dokinuti i uspostaviti po- 
vjerenje. Obratno, nego što se radi. Čitam u novinama, 
kako svi gradovi za vrijeme krize snizuju radove i po- 
slove, ukidaju mjestimice i električno svijetlo i zamje- 
njuju ga petrolejskim lampama radi štednje. Kuda to 
vodi ? To ni ludi Abderićani ne bi učinili. Tako se do 
kraja ruši kredit i kreditni život, i zadnja još zelena grana 
narodnog gospodarstva mora da se osuši i mora da po- 
stanu prosjaci i oni nesretnici, koji su se dosad nekako 
odhrvali udarcima krize. Nasuprot treba pojačati poslove, 
otvarati nove kredite, tražiti nove izvore blagostanja, 
otvoriti promet, rastapati zamrzle kredite i vraćati se 
redovnom životu i raspoloženju. Treba zavesti novi prak- 
tičan, pravedan i snošljiv porezni oblik, a sve druge 
ukinuti, carine treba ublažiti, u koliko su uopće potre- 
bne itd. 


I gdje nema nade u ozdravljenje, dobar liječnik 
tješi, hrabri, silom diže duh i kuražu i često kao čudom 
spasava čovjeka. A ovdje ne treba čudo, samo treba 
da ont prvi počnu vraćati sokove u prazne žile, odakle 
je bolest i počela, pa će sve biti dobro. Da nije Roosevelt 
bacio stotine milijardi dolara za javne radove, da nije 
zakonom utvrdio vrijednost srebra kao plaćevnog sred- 
stva usprkos strašnog pada srebra prema zlatu 1: 70 
(prema ranijem omjeru 1 : 16) Amerika bi već bila 
hrpa ruševina. I Jugoslavija kao zemlja, koja može da 
godišnje proizvede 36 mil, centi kukuruza, 26 mil. centi 
pšenice, ogromne količine prvorazrednog drveta i uglje- 
na, zatim silnu stoku i svinje, šljive, pekmez, rakiju i 
bezbroj drugih darova Božjih, zemlja koja ima na mili- 
june konjskih sila snage u vodopadima, najljepše pri- 
morske obale na svijetu i druge prirodne krasote tako 
da bi od samih stranaca mogla da živi, — takova zem- 
lja nije ni trebala biti povučena u vrtlog panike, da je 
imao ko da spriječi zatvaranje banaka, redukciju radni- 
ka i činovnika i obustavu poslova. Jugoslavija je bo- 

gata i srebrom i zlatom. Samo jedno društvo ,Trepča 
Mines L T D",* imala je 1933. čista dobitka 294 
tisuće 883 funti šterlinga. Kredit je odraz državnog i 
narodnog povjerenja i stalnosti uprave. Za dokaz uzmimo 
samo razliku rublja 1894. i 1934. Onda je uprava bila kao 
i kredit stalna i sigurna, jer je vladao car. Te godine iz- 
vezla je Rusija 41.872 kg zlata! Rubalj se ljubio kao 
sveta ikona i bio priznat svagdje. A danas ? 


Da nije u par navrata kod nas za vrijeme krize ba- 
čen u promet srebrni novac, udarac krize bio bi već po- 
sve umrtvio narodno gospodarstvo. Zar nije vlada sa- 
birala sa svih pošta i iz poreznih ureda novac i plaćala 
činovnike, na čiji je dinar bijedni seljak kao prosjak 
čekao ne zato, što nije imao žitka, nego što porezne vla- 
sti nisu htjele što drugo da prime osim novac ? Da se 
je stvorio kakavgod pomoćni novac, kojemu bi vlasti 
priznale vrijednost bar za otplatu poreza i dugova ban- 
kama, bio bi položaj drukčiji. Hiljadarka kao papir ne 
vrijedi ni dinar. Vrijedi samo potpis guvernera narodne 
banke, dokle narod ima u tu ustanovu povjerenje. Sve 
ljudske operacije pa i valutne počivaju na ćudorednoj 
podlozi i s njom stoje-i padaju. A treba spomenuti i 
riječi velikog stručnjaka dra Schachta : ,,Dajte mi dobru 
politiku, pa ću Vam dati dobre financije!" Gdje su na- 
rodi radi postupka vlasti nezadovoljni, ondje pada i 
sav kredit i sve što je s njim povezano. 


XX. 


REGULACIONA OSNOVA ZA STOLJEĆA 


Simpatični dubrovački književnik iz prošlog stolje- 
ća Marko Bruerović zabilježio nam je zanimivu crticu. 
Sluškinji, koja bi kod istog gospodara navršila 14 godina 


* To je englesko društvo. Upisana glavnica prelazi 


milijun funti. U 1932-33. god. izvadilo je iz zemlje 58.852 
mtr. centa olova, a srebra i cinka 83.297 metr. centa. 

službe, priredio bi gospodar malu kućnu slavu (,,spra- 
vu), poslije čega se takova sluškinja zvala ,,spravje- 
mica'", dok su se one, koje nisu toliko izdržale zvale ,,čupe'?. 
"To je lijep dokaz stalnosti kućnog života i staloženosti 
javnih prilika. Danas sve jenervozno, nestalno, uzrujano. 


Istina, tu je kriva izmjena mentaliteta više nego šta . 
drugo. U starom Dubrovniku vladale su lijepe, uglađene, 
ikršćanske manire, koje su vezivale ljude međusobno. 
(Spomenuti Bruerović, koji je inače bio francuski kon- 
zul i odlična roda, uzeo je za ženu poslije smrti svoje 
supruge svoju vjernu služavku, djevojku Maru Kisić 
iz Župe dubrovačke.) Danas je nestalo povjerenja u 
narodu, dodir u svijetu je prekinut, rasklimane su sve 
društvene veze, niko nikom ne vjeruje, svi jedan na dru- 
goga reže ! 

Ta nestalnost i nesigurnost prešla je dakako i na 
gospodarsko područje. Kroz stoljeća mirni posjednici 
morali su opću društvenu nervozu osjetiti u obliku novo 
skovanih zakonskih i nezakonskih osnova o socijaliza- 
ciji, eksproprijaciji, nacijonalizaciji, segregaciji, agrar- 
noj reformi, sekvestru i kako se već zovu svi ti oblici 
jedne te iste socijalne pojave, uslijed koje je čitav gospo- 
«darski život postao jedno potresno područje. A kad nije 
više posjed trajan i siguran, mora zapeti i doći u zbrku 
cio društveni, gospodarski, financijski, novčani, trgo- 
vački život. Svaki čas može od nekud ispasti neka ko- 
misijica, može izaći neka uredba, po kojoj čovjek mora 
isprazniti i vlastitu svoju kuću i vlastiti grunt kao pred 
neprijateljem. Tu ne mislim na uske jezičce zemlje po- 
trebne za javne pruge, kanale, nasipe itd., koji se građe 
radi prijekih potreba društvene zajednice, nego na teže 
zahvate, kao što je podržavljenje privatnih poduzeća, 
imovinskih šuma i raznih veleposjeda. Kod nas je odu- 
zeto do danas svega 2 milijuna 189 tisuća 83 jutra vla- 
snicima. Još nije tako ni krvavo, kako se deralo. Ne radi 
se o ta dva milijuna jutara, nego o načelu. Ako se već 
stane na stanovište, da je društvo izvan zakona, da je 
zajednici sve dozvoljeno, da vlast može kao škarama 

rezati imovinu svojih državljana po volji i nahođenju. 
onda više niko nije siguran za svoju djedovinu, i otvaraju: 
se vrata bolnim nepravdama i sudbonosnim presizanji- 
ma, koja završavaju s potpunim ukinućem privatnog 
vlasništva kao u Sovjetima. 

Pravo, stečeno bilo kojim ćudorednim naslovom, 
ostaje vječno i neotuđivo na snazi, u koliko ne dolazi 
u sukob s jačim pravom, jer između dva jednaka prava 
preteže društveno nad pojedinačnim. Regulacijone i 
agrarne osnove, koje vlasti izrađuju, još ne znače jače 
pravo. Regulacijone osnove su djela inžinjera i ljudi, 
koji i te kako mogu pogriješiti, a kad se jednom čovjeku 
odrežu uši ili nos, ne može se ta nepravda tako lako po- 
praviti. U zagrebačkim novinama možemo svaki čas 
čitati debele naslove : ,,Sačuvajmo Kaptol!" — ,,Spa- 
simo Kaptol!" Mjesto toga bolje bi bilo da pišu: ,,Ne 
dirajmo u Kaptol!" Mnoge starine, kojima bismo se 
mogli ponositi, i danas bi bile netaknute, da se nekome: 
nije žurilo, da ruši, nervozno prekraja, opet se vrati na 
staro, pa opet ruši bez kraja i konca ! Čemu ta igrarija # 
I otkud to, da se za volju ukusa, koji su tako različiti i gdje 
se ni dva čovjeka ne mogu potpuno složiti, odmah pređe: 
na rušenje stoljetnih i mirnih posjeda ? To je nepravda 
i glupost. Okreni se, brate, na drugu stranu, ima krajeva, 
gdje još oru drveni plugovi i gdje ljudi stanuju pod istim 
krovom s kozama, pa se tamo iskaži, a stoljetne narodne: 
spomenike pusti na miru! To isto vrijedi i za agrarne i 
slične reforme. Gruntovne knjige moraju biti svetinja 
i ne smije se dozvoliti, da sugrađani i vlastite vlasti tje- 


* raju čovjeka s pravedno stečena posjeda i da nekoga. 


gospodarski upropaste. Činioci, čije je pravo na opsta- 
nak samo u tome, da već gotovo otimaju i prekrajaju, 
ne stvaraju, rego ruše, 


Ako se već ima provesti neka opsežna regulacija 
i reforma velikog zamaha, i koja ima vrijediti dulje vre- 
mena, (a ta je potrebna kao komad kruha, da se mognu 
kolonizirati svi, koji nemaju svoje zemlje ni mjesta na 
suncu), onda treba postupati onako, kako se postupa 

beli 


kod komasacije, gdje se poštiva svačiji zatečeni posjed 
i pravo. I zato narod sam često traži komasaciju, koja 
za većinu znači gospodarski preporod. I treba obra- 
titi pogled na neobrađena zemljišta, kojih ima još do- 
voljno. ' 

Regulacijona osnova treba da se izgradi za čitavu 
državu, a ne za pojedina mjesta. Ako je potrebna Zagre- 
bu, potrebna je i zadnjem selu kod Zagreba. Time bi 
milijuni bezvrijednih parcela poskočili u cijeni, jer bi 
svaki mogao iskoristiti blizinu projektiranih pruga i 
javnih ustanova, svijet bi se znao snaći, na sve strane 
bi se radilo i gradilo, jer bi svaki znao, na čemu je. Ta- 
kva bi se osnova morala izrađivati 10 godina, da bar za 
200 do 300 godina ostane na snazi. Ona bi više koristila 
i bolje oživjela i podigla sveopći gospodarski život od 
svih zapljena gotovih tuđih poduzeća, fabrika, ergela, 
šuma i dvoraca. Oteto je prokleto, a blagoslov Božji prati 
samo pravedne i u istinu socijalne osnove, gdje se ne ucvili: 
jednoga, da se drugome udovolji, i gdje ne mora jedan 
da plače, da se drugi udobrovolji. U 20. stoljeću nije nu- 
žno da se ljudi otimaju kao svinje oko napoja ili djeca. 
oko kofe na bunaru, nije lijepo, da same vlasti uče ljude 
neradu i življenju od tuđe muke. Gornja načela nisu samo: 
kršćanska, nego i prirodna, čista kao kristal. Država, 
koja ima 50 milijuna hektara zemlje, nije ni spala na to, 
da se uzda u 2 milijuna hektara grofovske zemlje, od koje 
bi i bez oduzimanja uz neki drugi način mogla imati. 
triput veću korist i nepresušni izvor prihoda. Sigurnost 
posjeda je sigurnost države, uvjet mira i blagostanja.. 
Primjer nam je Rusija ! 


Kad je Italija nakon rata 1912. dobila ugovorom 


dijelila 462 tisuća akra ničije" zemlje (zapravo krunsko: 
ili državno dobro) među 1733 obitelji talijanskih kolo- 
nista. I ti marljivi ljudi nisu htjeli da poput beduina 
dočekuju i pljačkaju tuđe karavane, nego su u znoju: 
lica svoga u onoj strašnoj pustinji uspjeli da na podije- 

ljenoj im zemlji zasade milijun 800 tisuća stabala ma- 
sline, milijun 500 tisuća stabala badema i 31 milijun 
čokota loze. I tako će ta zemlja i bez otimačine proteći 
jednoga dana vinom, uljem i mlijekom, dok gramzljivi 
Evropejci prolijevaju krv oko tuđih dvoraca i imanja. 


XXI. 


VELIKI NARODNI RADOVI 


Veličina jednog naroda vidi se po djelima civiliza- 
cije i gdjekad se ona jače odrazuje u miru nego u rat- 
nim bravurama. Od kosti Napoleonovih vojnika nije 
postala zemlja plodnija, dok se od njegovog građanskog 
i kulturnog rada i danas osjećaju neke koristi čak i u 
Iliriku, nad kojim je njegov orao kratko vrijeme raši- 
rio krila. Zašto ne bismo mogli i mi učiniti nešto velika 
u svojoj zemlji, koju nismo privremeno zaposjeli, nego 
koja je kroz tisuću godina bila upravljana našim bano- 
vima i knezovima i zalivena krvlju i znojem naših naj- 
boljih ljudi ? Ti bi se radovi punim pravom mogli zvati 
veliki narodni radovi, jer ih ne bi stvorila jedna legija, 
nego narodni um i složna desnica milijuna naših sinova. 
Bili bi narodni i za to, što bi išli u korist naroda, svega 
naroda, a ne bi kao piramide samo pokazivale vjeko- 
vima moć jedne apsolutističke faraonske vladarske kuće. 


Gledao sam 1927. u Davoru i Orubici, kako ljudi 
drže čamce u dvorištima, stanuju u vlažnim stanovima, 


a za marvu grade štale na visokim stupovima. To je sve 


preduzimano protiv poplave vode, koja im je skoro svake 
godine odnijela ljetinu. Ta borba traje stoljećima i kad 
bi čovjek sjeo i računao, koliko je narod imao uslijed 
toga štete, koliko žrtava u znoju, strahu i tjeskobi, gu- 
bitku života i zdravlja, stao bi pred jednom groznom 
brojkom. Ali kud i kamo se više čovjek mora čuditi ne- 
marnosti naroda, koji bi se u svako doba mogao pomoći 
'bez dinara troška. Isti oni momci, koji ondje dnevno 

i noćno izdangube sate i sate u prelu i kolu, da pljunu 
složno u šake i stanu pojačavati zemljom nasipe, koji 
već postoje, rješili bi se za dva ljeta napasti. Kako su 
znali na frontama za svjetskog rata iskopati usred ne- 
prijateljske vatre, u groznoj zimi i smrzavici puno veće 
jarke i rovove, mogli bi u svom rodnom selu, u najljep- 
šem miru i bez pretrganja podići običan zemljeni nasip 
od nekoliko metara. (U svjetskom ratu iznosila je dužina. 
samo njemačkih rovova 2200 km! A većina njih je bila 
betonirana i snabdjevena  kavernama i nastambama 
raznih oblika.) Što ne mogu ljudi, samo kad hoće! 


Ipak ja ne krivim narod, jer narod očekuje poticaj 
za svako dobro djelo od vlasti. Narod bih okrivio samo 
onda, kad bi se protivio dobrim odredbama vlasti, a 
to nije slučaj. 

Kad bi od 100.000 vojnika, što godišnje prođu kroz. 
kasarne, svaki kao prilog svome narodu izradio samo jed- 
nu dionicu od 2 metra nasipa, značilo bi to godišnje 200: 
kilometara nasipa, a kroz dvadeset godina 4.000 km. 
Kad bi od 100.000 đaka svaki zasadio godišnje samo: 
3 voćke, to bi značilo za 20 godina 6 milijuna voćaka ! 
A možemo da uzmemo i više od 3 voćke na godinu, kad 
je odgajanje voćnih kalemova zapravo zabava i nije 
naporno kao kopanje zemlje. To znači neslućeno podi- 
zanje voćne proizvodnje, voćnog izvoza i voćne indus- 
trije. Ako je 1930. izvezeno 58 milijuna kg jabuka i 31 
milijun kg šljiva, moglo bi se u skoroj budućnosti izvesti. 
100 milijuna kg jabuka i 60 milijuna kg šljiva. A da se 
ni jedna jabuka ili šljiva ne izveze, to bi bila jedna ne- 
procjenjiva pričuva za sirotinju i gladne godine. Ko nema 
u hambaru, još nije propao, ako ima u vrtu ili u šumi. 
Prirodno bogatstvo je raznovrsno i dobro dolazi u sva- 
kom obliku. Zar nismo i mi đaci berući jagode, maline, 
divlje oskoruše, kruške, orahe, lješnjake, višnje i što smo: 
već zatekli po ivicama i šumama, napunili gladan želu- 
dac ? Ali osim đaka i vojnika tu je narodna snaga, tu 
su milijuni ljudi, koji bi, kad bi se njihove neuke ruke 
stavile u službu stručnog vodstva i jakih tehničkih po- 


6I 


magala, mogli provesti ozdravljenje sela, iskorišćivanje 
vodenih sila za elektrifikaciju i pošumljivanje golijeti 
kao tri ovaj čas najvažnija narodna djela, od kojih bi 
se kroz stoljeće osjećao blagoslovni utjecaj i korist. Sa- 
dašnji kuluk, gdje ljudi isto blato prebacuju s jedne stra- 
ne ceste na drugu, nije ništa. Bez tehnike i dobre orga- 
nizacije ne ide. Kad su Nijemci mogli prilikom zimske 
olimpijade i drugih zgoda jednim jedinim tehničkim 
vlakom od 8 kola (t. zv. bavarskim Hilfszug-om) hraniti 
dnevno 100 tisuća ljudi i pružiti odličnu liječničku po- 
moć te dati sve potrebne mašine za vodove na zemlji, 
mogla bi i morala nešto slično nabaviti i banovina za 
javne radove. Taj Hiliszug nije koštao više od pola mi- 
lijuna maraka i već se isplatio za 2 godine. Zašto da ku- 
lučari gube zdravlje i život, zašto da nose sa sobom u 
torbici kruha i luka, kad se zna da za rad treba bolja 
okrepa ? Sirotinja bi se već za volju dobre hrane otimala 
za javne radove, a uz pripomoć sprava i dobra tehničkog 
vodstva nešto bi se učinilo. 

Stručna graditeljska zadruga mogla bi izraditi svake 
godine u serijama nekoliko tisuća zdravih i modernih 
jeftinih kućica za jednu obitelj, koje bi se na velikoj naro- 
dnoj lutriji izvlačile kao zgoditci. Time bi se za nekoliko 
desetljeća zadnji beskućnik udomio. 


Ali ne treba zaboraviti i opće prosvjetno i ćudo- 
redno podizanje naroda. Narod nema novaca, da kupuje 
knjige, a što na vašaru kupi, obično je literarno đubre. 
Zašto se ne bi nešto bolje zasnovalo, n. pr. jedan fond 
sličan Nobelovom, iz kojega bi se svake godine jedno djelo 
kojeg prvorazrednog živog ili mrtvog književnika izdalo 
u milijun primjeraka, krasno uvezanih, pa se besplatno 
darovalo svakom domaćinu po jedan primjerak knjige. 
To bi seljaku bila jedina knjižnica, ali dobra i korisna, 
i država bi imala upliva na oplemenjivanje naroda, a 
dotičnim piscima podigao bi se spomenik trajniji i ljepši 
od kamenog. Zar nije zaslužio da se nađe na svakom 
narodnom stolu jedan Reljkovićev Satir, Gundulićeva 


Dubravka, Kačićeva Pjesmarica, Kučerino Naše nebo, 

Bitku. crtice, knjige Petra  Grkca, Franje 
Što je u istinu dobro, makar bilo s velikim ž 
a troškom skopčano, ono se uvijek isplati i damal Ina 
u svoje vrijeme. Kad je lijepu Myrrhu (po kazivanju 
"Grka) pretvorila Afrodita iz osvete ili ljubomore u drvo 
'kapale su iz toga drveta suze. To je dragocjena miomiris 
“sna smola myrrha. Tako i svaki dobar pothvat, makar 
i ne uspio sasvim, donosi blagoslovne posljedice makar 
ad u drugom kojem obliku. Što je dobro i lijepo, ono se 
«e može nikada potisnuti i uništiti bez traga. Zato su 
veliki ljudi i oni, koji su nešto lijepa i dobra samo zami- 
“glili ili počeli izvoditi, makar ne imali sreće da to do- 
ko 3a kani svaki onaj najmanji radnik, koji je 
ama doprinio ost j eli i 
«korisna. Nije se kedava dio. raka iki 
Samo jedno moramo još istaknuti: Bili s 
menici, ako ne i očevici groznog sovjetskog sletne [er 
ih radova (čitaj knjigu : ,,Zwangsarbeit in der Sovjet- 
“Union, Niebelungen Verlag, Berlin, 1936. sa 26 fotogra- 
“ija I), gdje je posao bio glavno, a ljudi sporedno. :Za 
koga se radovi rade, ako ne za ljude ? I zašto da jedni 
bez potrebe pogibaju, da drugi poslije uživaju. Od takova 
“kuluka oslobodi nas Bože! Bolje da i nema nikakovih 
javnih radova, nego da se njihov trag crveni od krvi 
:nevinih ljudi ili da njihova uspomena bude povezana 
:sa uzdasima i suzama sirotnih ljudi. Tu se najbolje vidi 
kako se krajnosti dotiču. Ne treba ići za narodnim bla- 
:gostanjem po cijeni narodnog blagostanja. 


XXII. 


“OBVEZATNO ŠIRENJE KULTURNIH TEKOVINA 


Pirika, kopriva i svaki korov šire se i bez sijanja. 


*Plemenito bilje, voćke, cvijeće i žitarice, kolikogod ih 
:pomno čistimo i goji i i isu i i 
' gojimo, ipak nikad nisu sasvim čiste 

od kukolja. A ako zanemarimo i najplemenitije kaleme,. 
s vremenom podivljaju i izrode se. 

Tako se ni kulturne tekovine, do kojih su ljudi 
teškom mukom došli, ne će same od sebe raširiti. I naj- 
kulturniji gradovi i pokrajine vratit će se u primitivno: 
stanje, ako ih narod ne obnavlja i ne utvrđuje, ne brani. 
i ne čuva tekovine nauke i umijeća. 


Danas u vijeku elektrike i tolikih divnih izuma 
vidimo nažalost volovska kola po drumovima. I kraj 
brzovlaka, koji ima raskošna kola za ručavanje, spa- 
vanje i radio, ide svijet pješke, jer nema čime da plati 
vožnju. Mnoga su sela i gradovi grdno zapušteni, svijet 
pali lojanice i luči kao u vrijeme turskog ropstva, po 
gradskim predgrađima stanuju ljudi u potleušicama i 


straćarama sličnim predpovjesnim sojenicama i spilja-- 


ma. Milijuni ljudi umiru, a da nisu imali sreće povesti 
se u aeroplanu ili automobilu. 


Ta prevelika razlika između života nižih slojeva i 


onih naprednijih stvara preduvjete za revolucije i izvor: 


je mržnji širih mnoštava prema gospodi, kapitalistima i 
buržujima. I sva ta kultura može tako jednoga dana 
da plane i da se nađemo opet ondje, gdje smo bili pred 
1000 godina. 


Narodu nije žao, ako jedan liječnik ili veterinar: 
više zna, nego on, samo ako ga taj učen čovjek ne pre-: 


zire, ako ga ne mora kao Boga moliti, da mu se smiluje, 
kada mu je obitelji ili marvinčetu potrebna pomoć.. 
Narodu nije žao, ako profesor ima bolji zalogaj, samo 
ako i on (narod) ima dovoljno kruha. Nije mu žao, što 
se gospoda i njihova djeca vozaju i uživaju, samo ako i 


on može bar svoje proizvode dovesti na tržište i unov-- 


čiti, nije mu žao, kad vidi raskošne vile i stanove, samo: 
kad i on ima priključak na elektriku, vodovod i telefon 
i da živi slično čovjeku a ne životinji. 

Nije na mjestu izgovor, da se narod ,,sam mora 
podići". To nije moguće. Onaj, koji je već na suhom, 


treba pružiti ruku onom, koji je još u vodi. Tako se djeca. 
.silom zakona tjeraju u škole i cijepe protiv ospica, jer: 

sama to ne bi učinila. I društvo treba da poduzme sli- 
čne mjere, kako bi se sve uistinu potrebne ili vrlo kori- 
sne i praktične kulturne i tehničke novosti i iznašašća 
ureda radi posvuda uvele. Čemu priče i predavanja i 
propaganda bez kraja i konca ondje, gdje se jednim po- 
tezom pera može sve svršiti ? Kad znamo ljude natje- 
rati, da idu u vojsku te plaćaju porez, pogotovo ih mo- 
ramo natjerati na ono, protiv čega se niko pametan ne 
bi bunio, a ako bi se ispočetka i bunio, kasnije bi bla- 
goslivljao to ,,nasilje", 

(Jedan predstojnik u Bosni naredio je ljudima, da 
naprave jedan put s mostom, koji sami kroz sto godina 
radi seoske nesloge nisu mogli napraviti. Javili su pred- 
stojniku, da ga rabotari kunu i svako zlo mu žele. A on: 
će: , To, što mi sad govore, neka bude njima, a meni 
neka Bog dade ono, što će mi željeti onda, kada put 
bude dovršen'.) 

Ako ne želimo kulturu širiti, znak je, da ni sami 
nismo kulturni, jer kultura pobjedonosno hoće da osvoji 
sve i hoće da kraljuje. Njezini obožavatelji i štovatelji 
treba da joj svugdje utiru put po riječi pjesnikovoj : 


,,I djecu ti zovem, zlatno da runo 
Traže, što tvoja kraljevska pleća 
Ogrnut će jednom. Biser da vade 
Iz morskih dubina za žezlo i krunu, 
Za slavu da spremaju zelen i cvijeća, 
Palminim granjem da posiplju pute". 
: (Poljak) 


U Čehoslovačkoj je do 1930. elektrificirano 8338 
općina, U Danskoj imaju i seljaci glasovire, a u Americi 
i radnici automobile, u Belgiji svako selo ima tramvaj 
ili autobus, u Nizozemskoj zadruge cvatu toliko, da daju 
zajmove i državi, u Njemačkoj ima skoro svaka kuća 
radio, a analfabeta nema ni jednoga, u Italiji su mnoge 
željezničke pruge elektrificirane, te nema dima i čađe, 
u Francuskoj su mnoge automobilske ceste asfaltirane, 
Švicarska je cijela jedan narodni park itd. 

Daleko je dan, kada će se sve to naći na okupu. 
Međutim je to ostvariv ideal, za koji treba sustavno 
raditi. Volja je Božja, da što više ljudi uživa darove 
njegove dobrote, a volja je svih izumitelja, da se njiho- 
vim izumima okoristi čitavo čovječanstvo, a ne tek neki 
povlašteni slojevi. Tu treba provesti jednakost, a ne 
sednakost u zvanjima i službi, jer da nije bilo raznoliko- 
jti rada, ne bi ni tih kulturnih tekovina bilo. 


Nažalost danas neke najmodernije države mjesto , 


toga onemogućuju isto školovanje. Danas u mnogim 
krajevima ima manje škola i sveučilišta, nego li ih je 
bilo u srednjem vijeku, da i ne govorimo o lošim i biro- 
kratskim metodama rada, pomanjkanju  internata i 
stipendija,  pustošenju nastavnika  bezvjeraca, zapo- 
stavljanju tuđih narodnosti i ostalo, čime se kvare kanali 
prosvjete. i zatvaraju izvori znanja, istine i svijetla, 
koji su opće dobro čovječanstva. U mnogim zemljama 
moraju katolici sami izdržavati uz silne žrtve vjernika 
svoje vjerske škole, dok se državne uzdržavaju iz dr 
žavnog proračuna, dakle opet doprinosom istih vjernika. 
A kultura je kao zrak i sunce dar Božji i dobro svih ljudi. 
Znanost je nešto sveopće i treba da ostane iznad svakog 
pojedinačnog . interesa. Do narodne svijesti, osjećanja 
državne pripadnosti i pravog patriotizma dolazi se već 
materinjim mlijekom, zatim naobrazbom duha i osobito 
vjerskim i moralnim odgojem prije, bolje i trajnije nego 
pritiskom vlasti, 


XXIII. 


PRAVO, A NE MILOSTINJA 


Potresan je slučaj stradanja stotine rudara u rud- 
niku Ladanje Donje, kojima uprava rudnika . kroz. 4 
mjeseca nije isplatila ni dinara plaće, pa su ljudi zaklju- 
čili radije umrijeti u rovu pod zemljom nego li nad zem- 
ljom gledati, kako im umiru žene i djeca od glada. Vla- 
snik Pongrac ispričava se, da je uništen radi dugova 

'i zapljene šuma. Ako bude ministarstvo saobraćaja ku- 
*povalo ugljen, moći će isplatiti bar jedan dio dužne pla- 
(će. Dok se pregovori vode, čekaju bijedni, gladni i is- 
“«crpljeni rudari u vlažnom i zagušljivom podzemlju, 
«čekaju obitelji na kruh, a još više strepe za životima 
«milih i dragih. Brzojavi lete, traži se rješenje, moljaka 
se novac. A radi se za ciglih 300.000 Dinara, Radi se o 
poduzeću, koje može mjesečno dati stotine vagona iz- 
“vrsnog ugljena. 


Takva napetost vlada svugdje. Kriza, koja je na- 
stala uslijed nepovjerenja u velikom svijetu, prešla je 
u sve države i ušla u zadnji dom seljački i radnički. 
Nije li to najbolji dokaz, da je sav svijet povezan, da je 
jedna obitelj i da je socijalno pitanje međunarodnog 
i moralnog značaja ? 


Ali dok se države slože, ne možemo čekati skršte- 
“nih ruku. Treba spasavati svaki kod svoje kuće, kako 
može. Eto vidimo kako stradaju ljudi, koji su zdravi 
i imaju namještenje, a što je tek s onima, koji nemaju 
'ni jedno ni drugo! U nevolji se vidi, ko je čovjek! I po- 
jedinci i društvo trebaju uložiti svu požrtvovnost i lju- 
bav. Ali što velim ljubav ? Pravda, stroga neumoljiva 
pravda traži, da se bezodvlačno uspostavi povrijeđena 


“socijalna ravnoteža i omogući svakome rad i zarada, 


«kruh i krov. Zar smo na nižem stepenu od mravi i pčela ? 


Sramota je za razvikano dvadeseto stoljeće, da se 


«dnevno pune stupci novina krađama i otimačinama, 


“koje dokazuju, da nije ništa predviđeno za uzdržava- 


(nje života i ljudi, koji slučajno ne mogu zaraditi svoj 


svagdašnji kruh. Upućivanje na javnu pomoć, sabira- 
nje i milostinju jalovo je i smiješno, jer oni, koji bi mo- 


.gli što dati, ne će da daju, a koji bi htjeli, nemaju. Što 
«če iskati prosjak od prosjaka ? I čudne mi dobiti, kad 
jedna ustanova dobije prilog od druge, koja odmah za- 


tim pruža kasicu ili šešir za svoje potrebe. Sva dana- 


:šnja sabiranja su takovo bespredmetno putovanje jed- 


nog istog sirotinjskog novca od loša do gorega. 

Središnji ured za osiguranje radnika daje svojinu 
članovima neku pripomoć. Kakova je to pripomoć, 
vidi se po tom, što je 69.000 osoba osigurano na 8 Din. 
dnevno ! Ali na koncu ne radi se tu o novcu uopće, nego: 
o organizaciji pomoći. Oni rudari u Ladanju bili bi za- 
dovoljni, kad bi neko poduzeće, koje bi slučajno trebalo: 
ugljen; stavilo njihovim obiteljima na raspolaganje 


živežne namirnice. A tih je bilo dovoljno i u doba krize. ' 


Zar nisu kukuruzom i kavom ljudi za najveće krize 10- 
žili peći i lokomotive, grožđice sipali u obični kruh, a 
naranče, ribe, tulipane i biserje bacali u more ? 

»1 bijednici su djeca Božja!" rekao je francuski 
pjesnik, inače bezbožac Gilbert prije smrti. Ako se sav 
svijet slaže u tom, da su bijednici djeca Božja, ne smiju 
se na njih praviti racije kao na parcove te čitave kolone 
prosjaka, odrpane djece, gladnih žena, invalida sa šta- 
kama, nemoćnih staraca i zdravih ljudi, koji nemaju 
mjesta, rastjerivati iz kraja u kraj, iz grada vraćati na 
selo, a najmanje podvrgavati kao zločince ispitivanju 
i zatvaranju. Grozna je nepravda, kada društvo uopće 
dolazi na misao, da brigu za one najnesretnije povjeri 
policiji. To je posao, koji moraju voditi liječnici, sveće-. 
nici i odgojitelji, a čitava država ima im jednakom. 
spremom odobriti potrebna sredstva, kako se odobrava. 
proračun narodne obrane i sigurnosti. Sa svakim se na- 
ime novim beskućnikom povećava broj nezadovoljnika 
i unutarnjih neprijatelja društva, koji su opasniji od vanj- 
skih. A napokon to su naša braća i sestre, i svi bismo: 
željeli, da nađemo pomoć i utočište, kada nam ustreba. 

Sveta Franciska Rimska podigla je još, dok je bila 
bogata, jedan zavod i dobro ga novcem opremila. A jed- 
noga dana desilo se, da je i sama morala pokucati na ta 
vrata, da je prime makar za sluškinju. Dakako, radosno 
su primili svoju dobročiniteljicu i utemeljiteljicu. Što 
činimo, činimo sebi. 

Sve se dađe lako organizirati, kad se hoće. Glavno: 
je, da vođe društva preuzmu zdušno i veselo na sebe brigu 
za potrebe svih slojeva naroda kao prvorazrednu dužnost. 

Netko mora početi prvi s korisnim osnovama i da- 
vanjem kredita. A ko će to biti, ako ne ona vlast, koja 
poreze kupi, škole zida, u vojsku poziva i koja raspolaže 
s potrebnim ugledom i sredstvima i za ovu svrhu. Samo 
to javna vlast ne mora, a i ne može provesti u vlastitoj 
režiji. Tu dolaze kao naručene korporacije. Neka se svaki 
stalež organizira u posebno pravno tijelo i vodi brigu 
pod vrhovnim nadzorom države o potrebama svojih 
članova, neka daje namještenja, određuje posao, plaće 
i radne uvjete, osigura pomoć za bolest, nesretni slučaj, 
starost i smrt. Čitava se država može organizirati na kor- 
porativnoj osnovi, gdje bi se mogla ureda radi dati po- 
moć svima, koji je trebaju, ali ne u obliku milostinje. 


XXIV. 


OBRANA OD POPLAVE ZLOČINA 


Žalostan slučaj desio se neki dan. Sa vodenice blizu 
Bos. Broda krenuo je kući seljak s čamcem, na koji je 
natovario vreće. Neki suseljanin (zvao se Ivan Gavrić) 
zamolio ga je, da i njega preveze, što je on učinio. Pu- 
tem je Gavrić, koji je bio pijan, bio nemiran i ne obazi- 
rući se na opomene vozača stao se ljuljati tako, da se 
čamac, koji je bio jako opterećen, izvrnuo u vodu, Pija- 
nac se odmah otrijeznio i prihvativši se za prevrnuti ča- 
mac spasio, dok se siromah trijezni vozar zanešen 
vodom utopio i tako radi svoje dobrote ostao bez žita 
i života. Tako prolaze svi, koji su susretljivi prema iz- 
gredniku. I čitavom ljudskom društvu prijeti propast 
radi popuštanja neozbiljnom dijelu društva. 

Mogli smo odavna zapaziti, da zločini rastu. I već 
popuštaju i nasipi, koje su ljudi podigli u borbi protiv ' 
poplave zločina, u pitanju je opstanak uljuđenog druš- 
tva. U našoj državi morali su sudovi godine 1925. ubiti 
18 zločinaca, naredne godine već 43, pa 17, 7, 19, 22... 
Godine 1934. bila je u 10 kaznenih zavoda vojska od 

6761 teških robijaša, a gdje su tisuće i tisuće, što izdr-- 
žavaju manje kazne u sjedištu sudova.? Koliko je Zlo-- 
čina ostalo neotkriveno ili uopće neprijavljeno, koliko« 


oprošteno, koliko pokušano, ali osujećeno...! Koliko: 
tek ima zasnovanih zločina, kad se zna da čovjek i de-- 
set i sto puta nešto u srcu pomisli, prije nego u čin pro- 
vede! A mnogi su bezbrižni prema svemu tomu, kao da. 
se to njih ne tiče, i ako su u istom društvenom čamcu 
s tim opasnim svijetom i često više stradaju od poslje-- 
dica zločina, nego zločinci sami. 

Uzdušje je otrovano, sablazni su na dnevnom redu,. 
rđavi primjeri vuku, a blage kazne i pisanje novina kao: 
i bezbrojni kriminalni romani i kina podjaruju taj požar,. 
da se samo uplivu crkve i zdvojnom naprezanju još pre-- 
ostalih dobrih ljudi može zahvaliti, što je društveni ži-- 
vot uopće još moguć. Tu treba nešto učiniti. Ljudi su 
tako osjetljivi na najmanji zadah, da je n. pr. u Vinkov- 
cima i drugim mjestima zabranjeno držati u središtu. 
grada svinje i sl., a ne miču se, što: se gomila moralni: 
smrad i smeće u gradu i selu te prijeti da.uguši i onemo- 
gući život poštenu svijetu. 

U Sjevernoj Americi zabilježeno: je jedne od ovih: 
posljednjih godina 3000 otmica, 5000. paleža, 40.000: 
krađa, 50.000 razbojstava, 100.000. napadaja. Nevino je 
ubijenih 12.000 ljudi! To su grozne brojke i čovjeka. 
moraju srsi da prođu na pomisao, da smo tako daleko: 
došli. Bez sumnje, društvo ima pravo, da se protiv toga 
zla brani i da ga predusreće, kao što se bori protiv bak- 
cila. Društvo ima i dužnost a ne samo pravo; da se osi-- 
gura i podigne jak bedem protiv navale kriminalnih. 
tipova. Nije dosta da se zločinci kao gusjenice gaze, pale 
i uništavaju, nego treba i jajašca i legla te društvene: 
crvotočine uništavati. Čovjek reže i vlastitu ruku ili nogu,, 
ako se drukčije ne može odstraniti otrov. Ako u zraku 
ima samo pola posto ugljičnog dioksida, nemoguć je ži- 
vot u njemu, ljudi padaju u nesvijest i umiru. A tako je: 
i sa kriminalom. Kad on pređe izvjesne granice, u pita- 
nju je opstanak samog društva i ljudske kulture., 

Prije svega treba podvrći strogom nadzoru sve uči- 
telje nećudoređa i bezboštva u školi, umjetnosti, štam- 
pi. Treba ukinuti sva zvanja, koja žive od tuđih strasti. 
Kako smiju trovati grad i selo vagoni romana i brošura, 
koji pišu samo o grijehu i zločinu ? Zar smiju tobože 
glavne novine, koje vode politiku i daju ton društvu, 
svaki čas povući u blato svetinje vjerske, u svojim stup- 
cima potanko opisivati obiteljske i društvene škandale, 
a u podliscima, šalama, pričama i pripovijestima za- 
slađivati grijeh? One nauke, koje posljedice ministarstvo: 
pravde po svojim sudovima kažnjava robijom, ne smije 
trpjeti ministarstvo prosvjete, niti im smije ministar- 
stvo unutrašnjih djela dozvoliti nesmetanu građansku 
slobodu i propagandu. Sama sudnica ne može suzbiti 
krvavi val društvene revolucije, kad u većini evropskih 
zemalja učitelji, profesori, umjetnici i štampa šire otpad 
društva od Boga i prema tome podrezuju glavni korjen 
savjesti i ćudoređa. Poštenje, koje mjesto toga pred- 
lažu, slaba je tarabica, koju prvi nasrtaj strasti ili in- 
teresa ruši bez daljnjega, kako najbolje svjedoče sami 
sudski arhivi. 


Ne treba dakle tek dokazivati, da su potrebne jače 
oštrije, uspješnije mjere za obranu društva.“ Čitavo 
pravosuđe treba staviti na čvršću i moralniju podlogu 


«i približiti ga shvaćanju savjesnih moralista, a ne prepu- 


stiti hirovima ulice ili koristolovskim nakanama politi- 
čara. Zar to nije ruglo zakona i pravde, da se ljudi za ni- 
šta, za jednu riječ ili pokret tjeraju u koncentracijone 
logore, strijeljaju bez suda, mrcvare gladom, odvajaju 


* U zakonu od dvanaest rimskih ploča g. 451 prije 
Isusa stoji, da u životu rimskog građanina sude samo cen- 
turiatne komisije, pa ipak je i ondje određeno, da onoga, 
koji noću krade, ide konop, a tko je palikuća, da se spali. 
I krivo svjedočanstvo. kazni se smrću i tako dalje. Samo 
stroge kazne vrijede protiv zločina. Zato je i Hitler uveo 
odmah smrtnu kaznu za otmicu djece, dok je mlitavi ame- 
rikanski zakon upravo otvorio vrata gangsterima, zlikovcima 
i tajnim družbama Ku-Kluks-Klanovaca, Crne Legije i 
iramasuna. 


ža 


od obitelji, šalju u ledene krajeve ili na puste otoke, 
* sile na teške i ubitačne radove, dok se istodobno najsvire- 
piji zločini, koji stubokom ruše svaku ćudorednost u 
društvu, blago kažnjavaju, dozvoljava se zvijerima 
u ljudskoj spodobi, da im žene dobacuju poljupce, da se 
zatrpavaju cvijećem i darovima, da se novinari i foto- 
reporteri otimaju o njihove razgovore i snimke i da se 
mladež oduševljava njihovim prljavštinama. Vidi se, 
da društvo ljudsko ima stroga i naprasita oca, ali nema 
mile majke. To je prvi nesretni plod neprijateljske ras- 
tave crkve i države. Državi je glavno političko, a ne 
čudoredno uvjerenje, pa se to odrazuje i u pravoduđu. 


Da Crkva ima načina da djeluje na duše i srca 
ljudi, o tom ne treba trošiti riječi. Ja sam sam kao rimo- 
katolički svećenik imao prilike osvjedočiti se, koliko 
jedan jedini organ crkve može zla u korjenu spriječiti, 
počinjenih nepravdi popraviti i narodu prištedjeti sto- 
tine tisuća godina robije. Društvo u svom interesu treba 
više podupirati blage ali tim energičnije metode Crkve. 
Ona radi iznutra slično kao liječnici s injekcijama, se- 
rumima i protuotrovima. Ona stvara i pogodno društve- 
.no uzdušje, pogodno javno mnijenje, koje je jaka zaš- 
tita morala. Ona se bavi dječicom, uzgaja i kalemi duše 
iz malena, što zlata vrijedi u sprečavanju kriminala. 
Njezine duhovne vježbe, koje bi trebalo obvezatno uvesti 
za sve staleže i dobe, više su u stanju djelovati od ikakve 
internacije i prisilnih uzgojnih zavoda. 


Tko nije već opazio prateći kroniku zločina, da je 
najveći dio teških zločina u vezi s otpuštenim robijaši- 
ma i konkubinarcima! Oni su prvi izašli neobraćeni, 
isti zločinci kao i prije, samo prefriganiji i drskiji i znače 
vječnu pogibao za društvo, dok drugi javno žive i onako 
u grijehu, pa misle da mogu poći i malo dalje. Zar vlast 
ne može stati na rep i jednima i drugima ? Time bi za- 
čepila jedan od glavnih i najsmradnijih kanala krimi- 
nala. Što je trulo, treba uklanjati iz društva, a bar u 
prostim zločinima slažu se svi narodi i staleži u tom, 
što je trulo. Ko štedi sumnjive ili već gnjile jabuke i ne 

odstranjuje ih, taj time kvari i gubi zdrave i korisne, 


Pa da i ne usvojimo to stanovište radi idejnih i moral- 
nih razloga, treba da nam budu pred očima izdatci i či- 


sti gubitci, koje uzrokuju društvu zločinci. Statistički 
je utvrđeno, da na svakog građanina Sjedinjenih Ame- 


ričkih Država otpada 6700 Din. godišnje troška, dakle 


«čitav jedan imetak za obranu od zlikovaca ! U to se treba 
zamisliti! Osim toga trebalo bi u sudstvu uvažavati 
uvijek i socijalno stanovište. Kriv je uvijek prvi krivac 


i napadač, a ne izazvani. Odakle prva iskra frcne, ondje 
je i uzrok požara. Društvo mora jamčiti povrat u pre- 


.đašnje stanje i snositi troškove štete neotkrivenih zlo- 


čina. Poput ledobrana što čuvaju mosne stupove moraju 


se kriminalnim sankcijama onemogućiti zločini, a ne 
samo kažnjavati, kad su već učinjeni. Mora se mnogo 


toga, što je dosad bilo prepušteno dobroj volji, nare- 


.đivati. Sud mora imati na raspolaganje sredstva za na- 


grade izvjesnih dobrih djela, koje ureda radi mora ispi- 
tati. Političke, administrativne i financijsko-fiskalne 


krivice ne smiju se strožije suditi od prostih zločina. 


Kod izricanja svake kazne valja uzeti u obzir društvenu 
pogibao dotičnog zločina i u slučaju gdje nema velike 
krivnje pojedinca itd., sve to u interesu ćudoredne za- 


štite društva. 


XXV. 
SOCIJALNA POMOĆ CRKVE 


Ako je išta u socijalnom području sudbonosno, to 


je pitanje, kakvo stanovište zauzimamo prema Crkvi. 


Treba se naime prepustiti uputama i vodstvu Crkve 
katoličke i na socijalnom polju, gdje ona ima praksu 


od 20 stoljeća. Čovjek ne voli u službu uzeti ni običnog 


šofera ili slugu, ako nema dobre svjedodžbe vladanja, 


jer ne voli svoju djecu ili vlastiti život i imetak povjeriti 
bilo kome. U tom pogledu narodno mnoštvo mnogo grije- 
ši povjeravajući se nepoznatim demagozima i vikačima, 

koji obećaju zlatna brda, a preziru iskusnu Majku druš- 
tva ljudskoga, koja je preozbiljna, da bi se busala u prsa 
i preporučivala po ulicama i trgovima. Tko ima otvorene: 
oči može vidjeti, da svi ti nezvani i nesposobni vođe vode 
narod u propast. Ako smo ozbiljni socijolozi, moraino: 
stvar istraživati sami i potruditi se, da i bez šarenih pla-- 
kata i uličnih proglasa utvrdimo, ko ima najbolju legi- 
timaciju i sposobnost za duhovno vodstvo svijeta. 


Godine 1245. odsjeo je papa Inocent IV. u samo- 
stanu Cluny. Opat toga samostana ugostio je i njegovu 
svitu i 12 kardinala, koji su isto imali pratnju. Te iste: 
godine su ugostili isti samostani 2 kralja, 16 nadbiskupa, 
velik broj vojvoda, grofova i vitezova, sve s pratnjom 
te bezbroj svećenika i redovnika. Opati toga samostana. 
bili su moćniji od mnogih kraljeva, tako je n. pr. opat 
Petar Časni za 39 godina svoje vlade organizirao 314- 
novih samostana i hranio 17.000 siromaha. Opat Hu- 
gon I. morao je radi prevelike navale mladeži u red 
obustaviti na 3 godine svako primanje u red itd. A to 
veličanstveno djelo stvoreno je samo radom marljivih 
i pobožnih redovnika, koji su pustoš, što su je ostavljale: 
za sobom vojske, pretvarali u perivoj. | 


A ipak je to samo jedan samostan ! Koliko tek mora 
čovjeku da imponira ona matica, ona Majka Crkva, koja: 
je stvorila i još stvara bezbroj takvih jakih, bogatih. 
i organiziranih jedinica samom svojom unutarnjom sna- 
gom i duhovnim autoritetom, dok svjetske vlasti, kojima. 
stoji na raspoloženju sav narodni imetak, sve bajunete 
i životi građana, ne može ni milom ni silom skalupiti 
nešto slično, a ma ni za probu, a kamo li da to uzdrži 
kroz desetljeća i stoljeća. Ako se zgrada rasipa, još prije: 
nego je gotova, znači, da nema ili temelja ili poveza, 
morta, žbuke, što drži ciglu uz ciglu i kamen uz kamen.. 
A ljude međusobno povezuje jedino istina.i ljubav, a 
ne sila. Neki dan smo čitali u novinama, kako i danda- 
nas moradoše uprave čehoslovačkih samostana u Pragu 
obustaviti primanje u red radi navale mladih gospođica. 
iz prvih klasa društva. Gle što radi unutarnji, povezan,. 

sustavan duševni rad, kojega plod je uvjerenje i teme-- 
ljito promijenjen život, posvećen Bogu i dobru bliž- 
njega. Za put do Indije treba preko 50.000 dinara i kad 
se kakva ekspedicija sprema, sve novine to donose kao: 
senzaciju. A nigdje ni slova nema o stalnom kretanju 
stotina i tisuća misijonara, sestara i liječnica u Afriku,. 
Aziju i druge daleke kontinente, da iz čiste ljubavi pre- 
ma bližnjemu i idealnih pobuda pouče, nahrane i liječe: 
bijednu braću u Kristu. Kristijanizacija svijeta je jedan 
od najljepših i najdivnijih svjetskih prizora, i ako je: 
skriven i nevidljiv poput djelovanja kvasca u tijestu. 
Ko je promatrao kako se vrši posrebrivanje i pozlata,. 
gdje milijuni oku nevidljivih čestica ,srebra ili zlata pre-- 
laze i nerazdvojno se lijepe uz kalež ili drugi predmet, 
odmah će vidjeti, da je to sasvim nešto drugo i trajnije,, 
nego kad se posuda jednostavno  prepacka zlatnom 
bojom ili umota u stanijol. Za trajnu pozlatu treba elek-- 
trična struja ili vatra. Tako i za trajno kultiviranje i 
uljuđivanje svijeta treba nešto više od naše obične siro-- 
mašne ljudske riječi. Tu treba ljubavi, koju je učio 
Krist, istine, koju je donio Krist, vrela milosti i posve-- 
ćenje, koja je otvorio Krist. Najveći od ljudi još uvijek. 
je bijedan crv, umrli čovjek. Za život na zemlji ne kori-- 
sti Mjesec ni sto tisuća Mjeseci, tu treba žarko Sunce. 
Planet planetu više smeta nego koristi. Ako nemaju 
svoga središta, oko kojega će se okretati i od kojega će: 
dobivati svjetlo i toplinu i život, ne koriste tamni i le- 
deni trabanti jedan drugome ništa... Tako je i od sa- 
mih ljudi slaba korist, ako nema Boga i njegovih djela. 


Tu je snaga Crkve! Crkva ima u njedrima sunce, 
vrelo života, ima Boga. Ima evanđelje, koje nije ljud- 
ska mudrost kao Ezopove priče i Zoratustrina knjiga. 
Ima dodir, neprestani i živi sa Gospodinom Isusom 
Kristom, koji nije preletio poput meteora našim hori- 
zontom, nego je trajno ostao s onima, koje ljubi. 


Zato Crkva i bez sile može voditi poučavati i hra- 


niti svijet. Njezina socijalna pomoć je neprocjenjiva. 
Dok je ona bila na vlasti, vrzlo se je po pet redovnica 

oko jednog bolesnika, a danas umiru ljudi po hodnici- 
ma i pred kapijama bolnica, jer nema mjesta, nema 
kreveta. Crkva je zapalila sve svjetionike prosvjete i 
osnovala sve visoke škole, povezala svu inteligenciju 
svijeta u jednu obitelj, a današnji reformatori gase jednu 
luč za drugom. Danas se svaki narod osamljuje i ograđuje 
kineskim zidom, dva sveučilištarca se bez tumača ne 
razumiju, ako su iz raznih zemalja. Danas je više školo- 
vanje rijetka povlastica, a mjesto namještenja dobivaju 
sveučilištarci lopatu i pušku u ruke. K tome je većina 
ustanova baština starine crkvene ili oteta od redovnika. 
(Ima takvih primjera puno i kod nas. Zgrada financijal- 
nog ravnateljstva u Zagrebu je bio samostan Klarisa, 
vojno zapovjedništvo je bivši Samostan Isusovaca, sta- 
tistički ured je bivši isusovački plemićki konvikt, Kaz- 
niona u Lepoglavi je bivši pavlinski samostan itd.). I 
najbolji slikar ne može ništa čestito naslikati, ako ga 
svaki čas neko gurne rukom u lakat ili otima na pola 
dogotovljene radnje. Tako ni svijet ne može imati pojma 
o tome, što bi sve nježna i ljupka Kristova Zaručnica 
bila u stanju izvesti, kad joj ni sad ni u istom srednjem 
vijeku nisu bezbožnici i odmetnici dali dovršiti i jedno 
veličanstveno djelo. Velike katedrale, koje i danas stoje 
i koje su i sad najljepše građevine svijeta, samo su slaba 
sjena njezinih velikih zamisli. Zato bez uspješne i izrav- 
ne suradnje te najveće društvene ustanove nije moguće 
ni zamisliti riješenje socijalnog pitanja. 

Prije bitke na Riadi, gdje je utemeljitelj njemačkog 
carstva Henrik 1. do nogu potukao mađarske horde, bila 
je izdana bojna zapovijed : ,,Kyrie eleison !" Gospod ima 
da pomogne i u boju protiv onih struja, koje ometaju 
društveno sređenje i pravilno riješenje socijalnog pi- 
tanja. To su bezbožnici i materijalisti svih boja. I sveto 
Pismo opominje : ,Ako Gospod ne gradi i ne čuva grada, 
badava se muče graditelji i čuvari njegovi." 

Prilikom sprovoda starih Rimljana išao je pred 
povorkom čovjek obučen u odijelo pokojnika i sa ma- 
skom na licu, koja je bila izrađena posve nalik na lice 

pokojnika, da još jednom dozove ljudima u pamet po- 
kojnika. Na trgu bi stali. Tamo bi posjedali na kurul- 
ske stolice drugi, obučeni u odijela pokojnih predaka. 
sa dobro pogođenim maskama na licu sa svim njihovim 
odličjima. Pred očima svijeta oživjeli su davno pomrli . 
velikani, dok je istodobno govornik sa govornice spo-- 
minjao slavna njihova djela i veličao zasluge pokojni-- 
kove. Pisac .Polybije veli, da je to uskrsnuće mrtvih 
pređa silno djelovalo na prisutne. Tako eto radi i da- 
nas Crkva i meće na svoje oltare najbolje ljude čovječan- 
stva za uzor svima, dok se štampa, književnost, kino i 
kazalište najviše bave glumicama i zločincima te tako: 
kvare i sablažnjuju narod rđavim primjerima. 

Čitamo u novinama; kako je predsjednik Francuske 
primio ,,kraljicu ljepote" u audijenciju, kako je vođa. 
Njemačke primio boksača Šmelinga, kako je Mussolini 
primio pobjednike iz Abesinije a nigdje niko ne uz- 
diže kreposti i duhovni život osim Crkve, Ona jedina na- 
ziva blaženim one, koji se žrtvuju i pate iz ljubavi pre- 
ma Bogu i bližnjemu. A ti su zapravo socijalniji od onih 
gornjih ljepotica i boraca, jer je trpljenje i samozataja. 
društvu potrebnija od borbe i oholosti. Gdje se sastanu 
dvojica, koji bi samo uživali, gotov je sukob. Uzmimo: 
novine i čitajmo: države ratuju zbog posjeda zemlje 
i pojedinci se biju zbog posjeda zemlje i njezinih plodova. 
Da li je u pitanju jedna žena ili jedna voćka ili novac ili 
koje drugo zemaljsko dobro, svejedno je, sukob je tu 
i glave padaju. Ljudi, koji zemaljski misle, ne mogu 
nikada riješiti socijalnog pitanja. Za svako riješenje, 
za svako izmirenje, za svaku nagodbu tako mnogobroj- 
nih i često suprotnih interesa treba žrtva, a 0 žrtvi ne 
će niko da čuje nego svaki iznosi svoje tvrdnje, ,,pravo"'. 
Samo Crkva uči ljude prezirati zemaljska dobra, pa su 
oni onda dakako spremni pogotovo na male svakidanje 
žrtve i djela ljubavi i milosrđa u svim pravcima. Čudna 
je to stvar: pravda je preča od ljubavi, ali onaj koji ne 
ljubi, ne može biti pravedan. Složiti se mogu samo dva 
čovjeka, koji su spremni na popuštanje od svojih prava, 
Otale velika uloga Crkve u društvu. 

